Komission kertomus - Komission kahdeksastoista vuosikertomus Euroopan parlamentille polkumyynnin ja tukien vastaisista yhteisön toimista - Yhteenveto kolmansien maiden suojatoimenpidetapausten seurannasta ja kauppapoliittisia esteitä koskevan asetuksen täytäntöönpanosta (1999) /* KOM/2000/0440 lopull. */





KOMISSION KERTOMUS - KOMISSION KAHDEKSASTOISTA VUOSIKERTOMUS EUROOPAN PARLAMENTILLE POLKUMYYNNIN JA TUKIEN VASTAISISTA YHTEISÖN TOIMISTA - YHTEENVETO KOLMANSIEN MAIDEN SUOJATOIMENPIDETAPAUSTEN SEURANNASTA JA KAUPPAPOLIITTISIA ESTEITÄ KOSKEVAN ASETUKSEN TÄYTÄNTÖÖNPANOSTA (1999) (18. vuosikertomus parlamentille vuosi 1998) SISÄLLYSLUETTELO Päämäärä ja tavoitteet 1. Yhteenveto polkumyynnin ja tukien vastaisesta lainsäädännöstä 1.1. Oikeuskehys 1.1.1. Sovellettava lainsäädäntö 1.1.1.1. Kansainvälinen kehys 1.1.1.2. Yhteisön lainsäädäntö 1.1.2. Mitä polkumyynti on ja mitä ovat tasoitustullien asettamiseen johtavat tuet: tullien käyttöönottoa koskevat merkittävän vahingon edellytykset 1.1.2.1. Polkumyynti ja tuet 1.1.2.2. Merkittävä vahinko ja syy-yhteys 1.1.2.3. Yhteisön etu 1.1.3. Menettely 1.1.4. Polkumyyntiä ja tukia käsittelevät yksiköt 1.2. Muutokset perusasetukseen 1.3. Neuvoston asetuksen (EY) N:o 905/98 täytäntöönpano; markkinatalousolosuhteissa toimivan yrityksen aseman myöntäminen yksittäisille kiinalaisille ja venäläisille yrityksille 1.3.1. Polkumyynnin perusasetusta muuttava asetus (EY) N:o 905/98 1.3.2. Havaintoja uuden säännön soveltamisesta 1. heinäkuuta 1998 lähtien 1.4. WTO:n riitojenratkaisumenettely polkumyyntiin ja tukiin liittyvissä asioissa 1.4.1. WTO:n riitojenratkaisumenettelyn määrittely 1.4.2. EU:n polkumyynnin ja tukien vastaisia toimia koskevat paneelikäsittelyt 2. Yleiskatsaus voimassa oleviin toimenpiteisiin 3. Polkumyynnin ja tukien vastaisten tutkimusten aloittaminen 3.1. Johdanto 3.2. Tapaukset 3.2.1. Raudasta tai seostamattomasta teräksestä valmistetut kylmävalssatut levyvalmisteet Bulgariasta, Intiasta, Iranista, Etelä-Afrikasta, Jugoslavian liittotasavallasta ja Taiwanista 3.2.2. Raudasta ja seostamattomasta teräksestä valmistetut kylmävalssatut tuotteet Intiasta, Taiwanista ja Etelä-Afrikasta (tuettu tuonti) 3.2.3. Keltainen fosfori Kiinan kansantasavallasta 3.2.4. Televisiokamerajärjestelmät Yhdysvalloista 3.2.5. Televisiokamerajärjestelmien osat Japanista 3.2.6. CD-levykotelot Kiinan kansantasavallasta 3.2.7. Kelalla olevat videonauhat Korean tasavallasta 3.2.8. Polyesteristä valmistetut synteettikuidut Australiasta, Indonesiasta ja Thaimaasta 3.2.9. Polyesteristä valmistetut synteettikuidut Australiasta, Indonesiasta, Korean tasavallasta, Taiwanista ja Thaimaasta (tuettu tuonti) 3.2.10. Seostamattomasta teräksestä valmistetut kuumavalssatut tuotteet Intiasta, Kiinan kansantasavallasta ja Romaniasta 3.2.11. Ruostumattomasta teräksestä valmistettu valssilanka Turkista 3.2.12. Taottavasta valuraudasta valmistetut putkien liitososat Brasiliasta, Kroatiasta, Tsekin tasavallasta, Jugoslavian liittotasavallasta, Japanista, Kiinan kansantasavallasta, Korean tasavallasta ja Thaimaasta 3.2.13. Urea-ammoniumnitraattiliuokset Algeriasta, Valko-Venäjältä, Liettuasta, Venäjältä, Slovakiasta ja Ukrainasta 3.2.14. Ruostumattomasta teräksestä valmistetut kiinnikkeet Malesiasta, Singaporesta, Filippiineiltä ja Thaimaasta (tuettu tuonti) 3.2.15. One Dye Black 1 -tuote (ODB-1) Japanista 3.2.16. One Dye Black 2 -tuote (ODB-2) Japanista 3.2.17. Väritelevisioiden katodisädekuvaputket Kiinan kansantasavallasta, Intiasta, Korean tasavallasta, Liettuasta ja Malesiasta 3.2.18. Hiusharjat Kiinan kansantasavallasta, Hong Kongista, Korean tasavallasta, Taiwanista ja Thaimaasta 3.2.19. Glysiini Kiinan kansantasavallasta 3.2.20. Styreenibutadieenistyreenistä valmistettu lämpömuovautuva kumi Taiwanista (tuettu tuonti) 3.2.21. Styreenibutadieenistyreenistä valmistettu lämpömuovautuva kumi Taiwanista 3.2.22. Elektroniset vaa'at Kiinan kansantasavallasta, Korean tasavallasta ja Taiwanista 3.2.23. Lasikuitufilamentista valmistetut kudotut kankaat Taiwanista (tuettu tuonti) 3.2.24. Koksi (yli 80 mm) Kiinan kansantasavallasta 3.2.25. Polyesterikatkokuidut Korean tasavallasta 3.2.26. Ammoniumnitraatti Liettuasta, Puolasta ja Ukrainasta 3.2.27. Polkupyörien haarukat Kiinan kansantasavallasta ja Taiwanista 3.2.28. Polkupyörän rungot Kiinan kansantasavallasta ja Taiwanista 3.2.29. Polkupyörien pyörät Kiinan kansantasavallasta 3.2.30. Polyeteenitereftalaatti Intiasta, Indonesiasta, Malesiasta, Korean tasavallasta, Taiwanista ja Thaimaasta 3.2.31. Polyeteenitereftalaatti Intiasta, Indonesiasta, Malesiasta, Korean tasavallasta, Taiwanista ja Thaimaasta (tuettu tuonti) 3.2.32. Polyesterikatkokuidut Intiasta 4. Väliaikaiset toimenpiteet 4.1. Yleiskatsaus 4.2. Tapaukset 4.2.1. Teräsköydet ja -kaapelit Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista 4.2.2. Ruostumattomasta teräksestä valmistettu lanka (alle 1 mm) Intiasta ja Korean tasavallasta (tuettu tuonti) 4.2.3. Ruostumattomasta teräksestä valmistettu lanka (alle 1 mm) Korean tasavallasta 4.2.4. Ruostumattomasta teräksestä valmistettu lanka (vähintään 1 mm) Intiasta 4.2.5. Ruostumattomasta teräksestä valmistettu lanka (vähintään 1 mm) Intiasta ja Korean tasavallasta (tuettu tuonti) 4.2.6. Saumattomat putket Kroatiasta ja Ukrainasta 4.2.7. Polyeteenitereftalaatista valmistettu kalvo Intiasta (tuettu tuonti) 4.2.8. CD-levykotelot Kiinan kansantasavallasta 5. Lopulliset toimenpiteet 5.1. Yleiskatsaus 5.2. Tapaukset 5.2.1. Kovalevy Bulgariasta, Latviasta, Liettuasta, Puolasta, Venäjältä ja Virosta 5.2.2. Polkupyörät Taiwanista 5.2.3. Polypropeenista valmistettu lyhdelanka ja paalinaru Puolasta, Tsekistä ja Unkarista 5.2.4. Ruostumattomasta teräksestä valmistettu lanka (vähintään 1 mm) Intiasta (tuettu tuonti) 5.2.5. Ruostumattomasta teräksestä valmistettu lanka (vähintään 1 mm) Intiasta 5.2.6. Ruostumattomasta teräksestä valmistettu lanka (alle 1 mm) Intiasta (tuettu tuonti) 5.2.7. Teräsköydet ja -kaapelit Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista 5.2.8. Polyeteenitereftalaatista valmistettu kalvo Intiasta (tuettu tuonti) 6. Ilman toimenpiteitä päätetyt tutkimukset 6.1. Yleiskatsaus 6.2. Tapaukset 6.2.1. Optiset laserlukulaitteet Japanista, Kiinan kansantasavallasta, Koreasta, Malesiasta ja Taiwanista 6.2.2. Kovalevy Brasiliasta 6.2.3. Suuret alumiinielektrolyyttikondensaattorit Thaimaasta ja Yhdysvalloista 6.2.4. Polypropeenista valmistettu lyhdelanka ja paalinaru Saudi-Arabiasta 6.2.5. Polypropeenista valmistettu lyhdelanka ja paalinaru Saudi-Arabiasta (tuettu tuonti) 6.2.6. Ruostumattomasta teräksestä valmistetut raskaat levyt Etelä-Afrikasta ja Sloveniasta 6.2.7. Teksturoitu polyesterifilamenttilanka Intiasta ja Korean tasavallasta 6.2.8. Teksturoitu polyesterifilamenttilanka Intiasta ja Korean tasavallasta (tuettu tuonti) 6.2.9. Ruostumattomasta teräksestä valmistettu lanka (vähintään 1 mm) Koreasta (tuettu tuonti) 6.2.10. Ruostumattomasta teräksestä valmistettu lanka (vähintään 1 mm) Koreasta 6.2.11. Ruostumattomasta teräksestä valmistettu lanka (alle 1 mm) Koreasta (tuettu tuonti) 6.2.12. Ruostumattomasta teräksestä valmistettu lanka (alle 1 mm) Koreasta 6.2.13. Teräsköydet ja -kaapelit Korean tasavallasta 6.2.14. Kelalla olevat videonauhat Korean tasavallasta 7. Polkumyynnin ja tuetun tuonnin uudelleentarkastelut 7.1. Yleiskatsaus 7.2. Toimenpiteiden päättymistä koskevat tarkastelut 7.2.1. Aloitetut toimenpiteiden päättymistä koskevat tarkastelut 7.2.1.1. Etanoliamiinit Yhdysvalloista 7.2.1.2. Fluorisälpä Kiinan kansantasavallasta 7.2.1.3. Kaliumkloridi Valko-Venäjältä, Venäjältä ja Ukrainasta 7.2.1.4. Piikarbidi Kiinan kansantasavallasta, Venäjältä ja Ukrainasta 7.2.1.5. Televisiokamerajärjestelmät Japanista 7.2.1.6. Magneettilevyt (3,5 tuuman tietokonelevykkeet) Hong Kongista ja Korean tasavallasta 7.2.1.7. Kaliumpermanganaatti Kiinan kansantasavallasta 7.2.1.8. Urea-ammoniumnitraattiliuos Puolasta 7.2.2. Loppuun saatetut toimenpiteiden päättymistä koskevat tarkastelut 7.2.2.1. Magnesiumoksidi Kiinan kansantasavallasta 7.2.2.2. Polyesteristä valmistetut synteettikuidut Taiwanista 7.2.3. Keskeytetyt toimenpiteiden päättymistä koskevat tarkastelut 7.2.3.1. Ferropii Egyptistä ja Puolasta 7.2.3.2. Polyesteristä valmistetut synteettikuidut Korean tasavallasta 7.3. Välivaiheen tarkastelut 7.3.1. Aloitetut välivaiheen tarkastelut 7.3.1.1. Etanoliamiinit Yhdysvalloista 7.3.1.2. Fluorisälpä Kiinan kansantasavallasta 7.3.1.3. Yksityiskäyttöön tarkoitetut telekopiolaitteet Japanista ja Singaporesta 7.3.1.4. Raudasta tai seostamattomasta teräksestä valmistetut saumattomat putket Venäjältä 7.3.1.5. Kaliumkloridi Valko-Venäjältä, Venäjältä ja Ukrainasta 7.3.1.6. Polyesterikuitufilamenttitouvi Taiwanista 7.3.1.7. Mikroaaltouunit Korean tasavallasta 7.3.1.8. Magneettilevyt (3,5 tuuman tietokonelevykkeet) Taiwanista 7.3.1.9. Raudasta tai teräksestä valmistetut putkien liitososat Thaimaasta 7.3.1.10. Polyesterikuitufilamenttitouvi Malesiasta 7.3.1.11. Polkupyörien osat Kiinan kansantasavallasta 7.3.1.12. Urea-ammoniumnitraattiliuos Puolasta 7.3.2. Loppuun saatetut välivaiheen tarkastelut 7.3.2.1. Kalsium-metalli Kiinan kansantasavallasta ja Venäjältä 7.3.2.2. Lohi (tuettu tuonti) Norjasta 7.3.2.3. Yksityiskäyttöön tarkoitetut telekopiolaitteet Japanista ja Singaporesta 7.3.2.4. Vähän hiiltä sisältävä ferrokromi Kazakstanista, Venäjältä ja Ukrainasta 7.3.2.5. Magneettilevyt (3,5 tuuman tietokonelevykkeet) Japanista, Taiwanista, Kiinan kansantasavallasta, Hong Kongista, Korean tasavallasta, Malesiasta, Meksikosta, Yhdysvalloista ja Indonesiasta 7.3.2.6. Furfuraali Kiinan kansantasavallasta 7.4. Uuden viejän tarkastelut 7.4.1. Aloitetut uuden viejän tarkastelut 7.4.1.1. Nahasta valmistetut käsilaukut Kiinan kansantasavallasta 7.4.2. Loppuun saatetut uuden viejän tarkastelut 7.4.2.1. Polyeteenistä tai polypropeenista valmistetut säkit ja pussit Intiasta 7.4.2.2. Magneettilevyt (3,5 tuuman tietokonelevykkeet) Indonesiasta 7.5. Absorptiotutkimukset 7.5.1. Aloitetut absorptiotutkimukset 7.5.1.1. Rengaskirjamekanismit Kiinan kansantasavallasta 7.5.1.2. Ruostumattomasta teräksestä valmistetut kiinnikkeet ja niiden osat Malesiasta ja Thaimaasta 7.5.1.3. Muokkaamaton ja seostamaton magnesium Kiinan kansantasavallasta 7.6. Kiertämistä koskevat tutkimukset 7.6.1. Aloitetut kiertämistä koskevat tutkimukset 7.6.1.1. Magneettilevyt (3,5 tuuman tietokonelevykkeet) Kiinan kansantasavallasta ja Taiwanista 7.6.1.2. Raudasta tai teräksestä valmistetut putkien liitososat Kiinan kansantasavallasta 7.6.2. Loppuun saatetut kiertämistä koskevat tutkimukset 7.6.2.1. Taskusytyttimet (täytettävät ja kertatäyttöiset) Kiinan kansantasavallasta 7.6.2.2. Televisiokamerajärjestelmät Japanista 7.7. Nopeutetut uudelleentarkastelut 7.7.1. Aloitetut nopeutetut uudelleentarkastelut 7.7.1.1. Ruostumattomasta teräksestä valmistetut tangot Intiasta (polkumyynti) 7.7.1.2. Ruostumattomasta teräksestä valmistettu lanka (alle 1 mm) Intiasta 7.7.1.3. Ruostumattomasta teräksestä valmistettu lanka (vähintään 1 mm) Intiasta 7.7.1.4. Ruostumattomasta teräksestä valmistetut tangot Intiasta (polkumyynti) 7.7.2. Loppuun saatetut nopeutetut uudelleentarkastelut 7.7.2.1. Ruostumattomasta teräksestä valmistetut tangot Intiasta (polkumyynti) 8. Sitoumusten valvominen 9. Palautukset 10. Tuomioistuimen suorittama tarkastelu: Euroopan yhteisöjen tuomioistuimen ja ensimmäisen oikeusasteen tuomioistuimen päätökset 10.1. Yleiskatsaus tuomioistuinten suorittamista tarkasteluista vuonna 1999 10.2. Vireillä olevat asiat 10.3. Uudet asiat 10.4. Ensimmäisen oikeusasteen tuomioistuimen antamat tuomiot 10.4.1. Mikroaaltouunit muun muassa Thaimaasta 10.4.2. Sytytinkivelliset, kaasukäyttöiset, kertatäyttöiset taskusytyttimet muun muassa Filippiineiltä 10.4.3. Venäjältä peräisin oleva ammoniumnitraatti 10.4.4. Tietyt raudasta ja seostamattomasta teräksestä valmistetut saumattomat putket Venäjältä, Tsekin tasavallasta, Romaniasta ja Slovakian tasavallasta 11. Kolmansien maiden Euroopan unionin jäsenvaltioihin kohdistamat polkumyyntiä ja tuettua tuontia koskevat tutkimukset 11.1. EU:n jäsenvaltioihin kohdistetut polkumyynnin vastaiset tapaukset 11.1.1. Aloitetut tutkimukset (edelleen aloitusvaiheessa) 11.1.1.1. Ylijännitekaapeli Saksasta 11.1.1.2. Steriilit, synteettiset ja absorboituvat haavanompeluaineet Saksasta 11.1.1.3. Röntgenfilmi Saksasta 11.1.1.4. Puhdas tereftaalihappo Espanjasta 11.1.1.5. Esiherkistetyt painolaatat Alankomaista 11.1.1.6. Alumiininen ilmaköysi tai -kaapeli teräsytimellä Ranskasta 11.1.1.7. Tina Alankomaista 11.1.1.8. Rakenneteräspalkit Saksasta ja Espanjasta 11.1.1.9. Raakakartonki Itävallasta, Espanjasta, Italiasta ja Ruotsista 11.1.1.10. Okso-tyyppinen alkoholi muun muassa Euroopan unionista 11.1.1.11. C-vitamiini Euroopan unionista 11.1.1.12. Insuliinituotteet Ranskasta ja Tanskasta 11.1.1.13. Autot muun muassa Euroopan unionista 11.1.1.14. Maito muun muassa Euroopan unionista 11.1.1.15. Valokuvauspaperi Yhdistyneestä kuningaskunnasta ja Ranskasta 11.1.1.16. Suola Euroopan unionista 11.1.1.17. D-glusitoli (sorbitoli) Euroopan unionista 11.1.1.18. Metyylimetakrylaatti Saksasta, Espanjasta, Yhdistyneestä kuningaskunnasta ja Ranskasta 11.1.1.19. Polyuretaanituotteet muun muassa Euroopan unionista 11.1.1.20. Tietyt kuumavalssatut hiiliteräslevyt muun muassa Suomesta 11.1.1.21. Lasiset mikrosfäärit muun muassa Ranskasta ja Saksasta 11.1.2. Väliaikaiset toimenpiteet 11.1.2.1. Määrämittaan leikattu teräslevy Ranskasta ja Italiasta 11.1.2.2. Lämpöpaperi Suomesta, Saksasta ja Euroopan unionista 11.1.2.3. Hyönteismyrkky Tanskasta 11.1.2.4. Natriumsyanidi Saksasta ja Euroopan unionista 11.1.2.5. Saumattomat putket Itävallasta 11.1.3. Lopulliset toimenpiteet 11.1.3.1. Akryylikuitu Espanjasta, Italiasta ja Portugalista 11.1.3.2. Filtterisavukehylsyt Ranskasta ja Saksasta 11.1.3.3. Päällystämätön valkoinen kopiopaperi Suomesta 11.1.3.4. Kartonki Saksasta 11.1.3.5. Ihonalaiset neulat Belgiasta, Saksasta, Irlannista ja Espanjasta 11.1.3.6. Ruostumattomasta teräksestä valmistetut levyt rullina Belgiasta ja Italiasta 11.1.3.7. Asetaminofenoli Ranskasta 11.1.3.8. Hiili- ja seosteräksestä valmistetut kuumavalssatut levyt ja nauhat Ranskasta 11.1.3.9. Ruostumattomasta teräksestä valmistetut levyt ja nauhat rullina Ranskasta, Saksasta, Italiasta ja Yhdistyneestä kuningaskunnasta 11.1.3.10. Polykarbonaatit Saksasta 11.1.3.11. Kylmävalssatut teräslevyt Belgiasta ja Espanjasta 11.1.3.12. Autojen renkaat Ranskasta ja Euroopan unionista 11.1.3.13. Lämpöpaperi Suomesta, Saksasta ja Euroopan unionista 11.1.3.14. Lattialaatat Italiasta 11.1.3.15. Kudotut harjatiivisteet Espanjasta ja Yhdistyneestä kuningaskunnasta 11.1.3.16. Haavateipit Ranskasta ja Saksasta 11.1.4. Ilman toimenpiteitä päätetyt tutkimukset 11.1.4.1. Polymeerien pehmitteet Yhdistyneestä kuningaskunnasta 11.1.4.2. Styreenibutadieenikumi Saksasta ja Ranskasta 11.1.4.3. Teollisuusompelukoneneulat Saksasta 11.1.4.4. Ruostumattomasta teräksestä valmistettu valssilanka muun muassa Espanjasta 11.1.4.5. Lasisäiliöt Saksasta, Italiasta, Portugalista ja Espanjasta 11.1.4.6. Vauvanmaitojauhe Alankomaista ja Tanskasta 11.1.4.7. Rakenneteräspalkit Saksasta ja Espanjasta 11.1.4.8. ACE-estäjät Saksasta 11.1.4.9. Akryylikuitu muun muassa Euroopan unionista 11.1.5. Ennen vuotta 1999 aloitetut käynnissä olevat tutkimukset 11.1.5.1. Päällystetty kartonki Itävallasta, Saksasta, Alankomaista ja Espanjasta 11.1.5.2. Kivivilla Alankomaista 11.1.5.3. Kiteinen polystyreeni Euroopan unionista 11.1.5.4. Kudotusta polypropeenista valmistetut matonpohjat muun muassa Belgiasta ja Yhdistyneestä kuningaskunnasta 11.1.5.5. Pultit ja mutterit muun muassa Espanjasta 11.1.5.6. Hydroetyyliselluloosa muun muassa Alankomaista 11.1.5.7. Kuuma- ja kylmävalssattu ruostumaton teräs Ranskasta, Saksasta, Italiasta ja Espanjasta 11.1.6. Tullien muuttamiseen johtaneet toimenpiteiden päättymistä koskevat tarkastelut 11.1.6.1. Ruostumattomasta teräksestä valmistetut tangot Ranskasta, Saksasta, Italiasta, Espanjasta, Ruotsista ja Yhdistyneestä kuningaskunnasta 11.1.6.2. Hienosokeri Belgiasta, Tanskasta, Saksasta ja Alankomaista 11.1.6.3. Tietyt päällystetyt paperit Itävallasta ja Suomesta 11.2. EU:n jäsenvaltioihin kohdistetut tukien vastaiset tapaukset 11.2.1. Aloitetut tutkimukset (edelleen aloitusvaiheessa) 11.2.1.1. Konjakki Ranskasta 11.2.1.2. Kinkku- ja sianlihasäilykkeet Tanskasta ja Alankomaista 11.2.2. Väliaikaiset toimenpiteet 11.2.2.1. Määrämittaan leikattu hiiliteräslevy Italiasta ja Ranskasta 11.2.2.2. Maitojauhe Euroopan yhteisöstä 11.2.3. Lopulliset toimenpiteet 11.2.3.1. Ruostumattomasta teräksestä valmistetut levyt rullina Italiasta ja Belgiasta 11.2.3.2. Määrämittaan leikattu hiiliteräslevy Belgiasta 11.2.3.3. Ruostumattomasta teräksestä valmistetut levyt ja nauhat Italiasta ja Ranskasta 11.2.3.4. Lyijy ja vismuttiteräs Yhdistyneestä kuningaskunnasta 11.2.4. Ilman toimenpiteitä päätetyt tutkimukset 11.2.4.1. Euroopan yhteisön kirje 11.2.4.2. Lyijy ja vismuttiteräs Saksasta 11.2.4.3. Lyijytetyt harkot Yhdistyneestä kuningaskunnasta ja Saksasta 11.2.5. Tullien muuttamiseen johtaneet uudelleentarkastelut 11.2.5.1. Pasta Italiasta 12. Suojatoimenpiteet 12.1. Oikeuskehys 12.2. Yhteisön toiminta suojatoimenpiteiden alalla 12.3. Yhteenveto tärkeimmistä viimeaikaisista kolmansien maiden suojatoimenpidetapauksista 12.3.1. Brasilia 12.3.1.1. Lelut 12.3.2. Chile 12.3.2.1. Vehnä, vehnäjauhot, sokeri ja kasvisöljyt 12.3.3. Tsekki 12.3.3.1. Sokeri 12.3.4. Egypti 12.3.4.1. Puiset varmuustulitikut 12.3.4.2. Loistevalaisimet 12.3.5. Intia 12.3.5.1. Fenoli 12.3.5.2. Asetoni 12.3.5.3. Valkoinen/keltainen fosfori 12.3.6. Latvia 12.3.6.1. Sianliha 12.3.7. Puola 12.3.7.1. Lattaterästuotteet 12.3.7.2. Traktorit 12.3.7.3. Jogurtti 12.3.8. Slovenia 12.3.8.1. Sianliha 12.3.9. Slovakia 12.3.9.1. Sianliha 12.3.10. Yhdysvallat 12.3.10.1. Vehnägluteeni 12.3.10.2. Teräksestä valmistettu valssilanka 12.3.10.3. Hitsatut putket 12.3.10.4. Lampaanliha 12.4. Valituselimen raportit suojatoimenpiteistä 12.4.1. Valituselimen raportti jalkineiden tuonnista Argentiinaan 12.4.2. Valituselimen raportti meijerituotteiden tuonnista Koreaan 13. Kauppapoliittisia esteitä koskeva asetus 13.1. Tausta ja tavoitteet 13.2. Oikeuskehys 13.2.1. Soveltamisala 13.2.2. Menettely 13.2.3. Asetuksen nojalla toteutettavat toimet 13.2.3.1. Vuonna 1999 aloitetut menettelyt 13.2.3.2. Yhteenveto kaupan esteitä koskevan asetuksen soveltamisesta sen voimaantulosta lähtien LIITELUETTELO LIITTEET: YHTEENVETO LIITE A // Aloitetut uudet tutkimukset ajanjaksolla 1. tammikuuta-31. joulukuuta 1999 LIITE B // Uudet aloitetut tutkimukset vientimaittain vuosina 1995-1999 (31. joulukuuta) LIITE C // Uudet aloitetut tutkimukset tuotealoittain vuosina 1995-1999 (31. joulukuuta) LIITE D // Väliaikaisten tullien käyttöönottoon johtaneet uudet tutkimukset ajanjaksolla 1. tammikuuta-31. joulukuuta 1999 LIITE E // Uudet tutkimukset, jotka on päätetty ottamalla käyttöön lopulliset tullit ajanjaksolla 1. tammikuuta-31. joulukuuta 1999 LIITE F // Uudet tutkimukset, jotka on päätetty ilman toimenpiteitä ajanjaksolla 1. tammikuuta-31. joulukuuta 1999 LIITE G // Toimenpiteiden päättymistä koskevat uudelleentarkastelut, jotka on aloitettu tai päätetty ajanjaksolla 1. tammikuuta-31. joulukuuta 1999 LIITE H // Välivaiheen tarkastelut, jotka on aloitettu tai päätetty ajanjaksolla 1. tammikuuta-31. joulukuuta 1999 LIITE I // Uusia viejiä koskevat tarkastelut, jotka aloitettu tai päätetty ajanjaksolla 1. tammikuuta-31. joulukuuta 1999 LIITE J // Absorptiotutkimukset, jotka on aloitettu tai päätetty ajanjaksolla 1. tammikuuta-31. joulukuuta 1999 LIITE K // Toimenpiteiden kiertämistä koskevat tutkimukset, jotka on aloitettu tai päätetty ajanjaksolla 1. tammikuuta-31. joulukuuta 1999 LIITE L // Nopeutetut tukien vastaiset uudelleentarkastelut, jotka on aloitettu tai päätetty ajanjaksolla 1. tammikuuta-31. joulukuuta 1999 LIITE M // Hyväksytyt tai kumotut sitoumukset ajanjaksolla 1. tammikuuta-31. joulukuuta 1999 LIITE N // Toimenpiteet, joiden voimassaolo päättyi ajanjaksolla 1. tammikuuta-31. joulukuuta 1999 LIITE O // Lopulliset toimenpiteet, jotka olivat voimassa 31. joulukuuta 1999 A. Tuotteittain B. Maittain LIITE P // Sitoumukset, jotka olivat voimassa 31. joulukuuta 1999 A. Tuotteittain B. Maittain LIITE Q // Polkumyyntiä ja tuettua tuontia koskevat tutkimukset, jotka olivat vireillä 31. joulukuuta 1999: A. Uudet tutkimukset (tuotteittain) B. Uudelleentarkastelua koskevat tutkimukset (tuotteittain) C. Maittain (uudet tutkimukset ja uudelleentarkastelua koskevat tutkimukset) LIITE R // Palautukset kaudella 1. tammikuuta-31. joulukuuta 1999 LIITE S // Oikeustapaukset A. Oikeustapaukset, jotka olivat vireillä Euroopan yhteisöjen tuomioistuimessa ja ensimmäisen oikeusasteen tuomioistuimessa 31. joulukuuta 1999 B. Euroopan yhteisöjen tuomioistuimessa ja ensimmäisen oikeusasteen tuomioistuimessa vuonna 1999 annetut tuomiot ja määräykset Päämäärä ja tavoitteet Tämä kertomus annetaan Euroopan parlamentille sen polkumyynnin vastaisista yhteisön toimista 16. joulukuuta 1981 antaman päätöslauselman [1] ja Euroopan parlamentin teollisuus-, ulkomaankauppa-, tutkimus- ja energia-asioita käsittelevän valiokunnan mietintöjen [2] johdosta. Vuoden 1999 kertomuksen aihepiiriä on laajennettu kattamaan myös yhteenveto muutamista muista yhteisön kauppapoliittisista toimista, erityisesti kauppapoliittisia esteitä koskevan asetuksen soveltamisesta, kolmansien maiden käyttöönottamiin suojatoimiin liittyvistä toimenpiteistä sekä Maailman kauppajärjestön (WTO) riitojenratkaisumenettelyn mukaisista toimista. Tämä laajennus on tehty kahdesta syystä: Näiden toimien toteuttajana ovat olleet polkumyyntiä ja tukia käsittelevät yksiköt, ja mikä vieläkin tärkeämpää, polkumyynnin ja tukien vastaisilla toimilla ja muilla kertomuksen kattamilla kauppapoliittisilla toimilla on kaikilla yhteisenä tavoitteena varmistaa tasapuolinen kilpailu, ei ainoastaan Euroopan yhteisön sisällä, vaan myös kolmansien maiden markkinoilla. [1] EYVL C 11, 18.1.1982, s. 37. [2] PE 141.178/lopullinen, 30.11.1990, esittelijä Gijs de Vries. Kertomuksen pääaiheena ovat kuitenkin polkumyynnin ja tukien vastaiset yhteisön toimet. Kertomuksessa esitetään yhteenveto yleisessä politiikassa tapahtuneesta kehityksestä, ja se sisältää lyhyen selvityksen jokaisesta vireille pannusta tapauksesta, jokaisesta toteutetusta väliaikaisesta tai lopullisesta toimenpiteestä sekä jokaisesta ilman toimenpiteitä päätetystä tapauksesta. Lisäksi kertomuksessa annetaan tietoja kaupan suojelukeinoihin liittyvistä oikeustapauksista sekä esitetään yhteenveto kolmansien maiden Euroopan yhteisöön tai sen jäsenvaltioihin kohdistamista polkumyynnin ja tuetun tuonnin vastaisista tutkimuksista. Vuonna 1999 polkumyynnin ja tukien vastaiset toimet lisääntyivät merkittävästi, mikä näkyy erityisesti käynnistettyjen tutkimusten suurena määränä (86) verrattuna vuoteen 1998 (29) ja edellisiin vuosiin. Tässä kertomuksessa analysoidaan tapahtunutta kehitystä ja tullaan siihen johtopäätökseen, että se on osittain seurausta Aasian talouskriisistä. Aasian tilanteen vuoksi tietyt herkät yhteisön tuotannonalat, kuten rauta- ja terästeollisuus, elektroniikkateollisuus ja kemian teollisuus saivat kotimarkkinoilleen halpojen ja/tai tuettujen vientituotteiden tulvan. Yhteisön toimet kehittyivät kuitenkin vuonna 1999 samaan suuntaan kuin muiden tärkeimpien polkumyynnin ja tukien vastaisia välineitä käyttävien maiden, erityisesti Yhdysvaltojen. Lisäksi koska Aasian talouskriisin kaltaiset erityisolosuhteet tuskin tulevat toistumaan, tutkimusten määrän kasvu vuonna 1999 voidaan nähdä poikkeuksena tavanomaisesta kehityssuunnasta, etenkin kun polkumyynnin ja tukien vastaisen lainsäädännön tulkinnasta ja soveltamisesta vastaavien yhteisön toimielinten toimintatavat ovat pysyneet ennallaan. Kertomuksen liitteissä olevissa taulukoissa toimet esitetään helposti luettavassa muodossa. Kertomus on myös kaikkien kansalaisten saatavilla. (Internet-osoitteesta http://europa.eu.int/comm/dg01/trade10.htm) 1. Yhteenveto polkumyynnin ja tukien vastaisesta lainsäädännöstä 1.1. Oikeuskehys 1.1.1. Sovellettava lainsäädäntö 1.1.1.1. Kansainvälinen kehys Kansainvälisellätasolla sellaiset epäoikeudenmukaiset kauppakäytännöt, kuten polkumyynti tai tukien myöntäminen, määriteltiin uhkaksi avoimille markkinoille jo vuonna 1947, jolloin ensimmäinen GATT-sopimus allekirjoitettiin. Sopimukseen sisältyi erityismääräyksiä, joiden myötä GATTin jäsenet saattoivat toteuttaa näiden käytäntöjen vastaisia toimia silloin, kun niistä aiheutui merkittävää vahinkoa GATTin jäsenen tuotannonalalle. Tämän jälkeen on tehty paljon työtä kaupan suojelukeinoja koskevien sääntöjen yhdenmukaistamiseksi. Erityisesti viimeisimmän, WTO:n perustamiseen ja polkumyyntiä ja tukia koskevien yksityiskohtaisten sopimusten laatimiseen johtaneen GATTin neuvottelukierroksen (niin kutsutun Uruguayn kierroksen) aikana keskityttiin menettelytapasääntöihin sekä sellaisiin merkittävän vahingon edellytyksiin, jotka on täytettävä ennen kuin suojatoimia voidaan toteuttaa. Yhteisö toimi aktiivisesti näistä olennaisista perusteista neuvoteltaessa ja on sisällyttänyt ne omaan lainsäädäntöönsä. 1.1.1.2. Yhteisön lainsäädäntö Yhteisön ensimmäinen polkumyynnin ja tukien vastainen säädös annettiin vuonna 1968, ja sitä on sen jälkeen muutettu useita kertoja. Nykyiset perusasetukset (EY ja EHTY), jotka muodostavat polkumyynnin ja tukien vastaisten yhteisön tutkimusten oikeusperustan, tulivat voimaan maaliskuussa 1996 ja marraskuussa 1998 [3]. Ne vastaavat suurelta osin GATTin/WTO:n neuvottelujen yhteydessä tehtyjä polkumyyntiä ja tukia koskevia sopimuksia. [3] Polkumyynnistä 22 päivänä joulukuuta 1995 annettu neuvoston asetus (EY) N:o 384/96 (EYVL L 56, 6.3.1996), sellaisena kuin se on viimeksi muutettuna asetuksella (EY) N:o 905/98 (EYVL L 128, 30.4.1998), ja 28 päivänä marraskuuta 1996 tehty komission päätös N:o 2277/96/EHTY (EYVL L 308, 29.11.1996) sekä tuetusta tuonnista 6 päivänä lokakuuta 1997 annettu neuvoston asetus (EY) N:o 2026/97 (EYVL L 288, 21.10.1997) ja 3 päivänä syyskuuta 1998 tehty komission päätös N:o 1889/98/EHTY (EYVL L 245, 4.9.1998). Yhteisön lainsäädäntöön sisältyy lisäksi säännöksiä, joiden avulla on tarkoitus varmistaa polkumyynnin ja tukien vastaisten yhteisön sääntöjen tasapainoinen soveltaminen. Nämä säännökset ovat "yhteisön edun tarkastelu" ja "alhaisemman tullin sääntö". Yhteisön edun tarkastelu vastaa yleisen edun lauseketta, ja siinä todetaan, että toimenpiteitä voidaan toteuttaa ainoastaan, jos ne eivät ole ristiriidassa yhteisön kokonaisedun kanssa. Tämä edellyttää, että arvioidaan kaikki asiaan liittyvät taloudelliset edut, mukaan lukien kotimaisen tuotannonalan, käyttäjien ja kuluttajien edut. Alhaisemman tullin säännön ansiosta yhteisön käyttöön ottamat tullit voivat olla polkumyynti- tai tukimarginaalia alhaisempia, jos alhaisempi tulli riittää suojelemaan yhteisön teollisuutta asianmukaisesti. 1.1.2. Mitä polkumyynti on ja mitä ovat tasoitustullien asettamiseen johtavat tuet: tullien käyttöönottoa koskevat merkittävän vahingon edellytykset 1.1.2.1. Polkumyynti ja tuet Polkumyynti määritellään perinteisesti kansallisten markkinoiden väliseksi hintasyrjinnäksi tai myymiseksi alle tuotantohintojen. Yhteisön polkumyyntilainsäädännössä polkumyynniksi määritellään tuotteen myyminen yhteisössä "normaaliarvoa" alhaisemmalla hinnalla. "Normaaliarvo" on tavallisesti todellinen myyntihinta viejämaan kotimarkkinoilla. Näin ollen yritys myy polkumyyntihintaan, jos yrityksen kotimarkkinahinnat ovat vientihintoja korkeammat (hintasyrjintä). Jos kotimarkkinoiden myynti ei kuitenkaan ole riittävän edustavaa esimerkiksi siksi, että myynti on ollut määrältään vähäistä, normaaliarvo voidaan määrittää muulla tavoin, esimerkiksi muiden tuottajien kotimarkkinoilla käyttämien myyntihintojen perusteella tai tuotantokustannusten perusteella. Jälkimmäisessä tapauksessa yritys myy polkumyyntihintaan, jos sen vientihinnat ovat tuotantokustannuksia alhaisemmat. Useimmissa tapauksissa, joissa polkumyyntiä esiintyy useammin kuin satunnaisesti, vallitsee tietty markkinoiden eriytyminen. Tämä eriytyminen voi johtua valtion sääntelystä, mutta myös muista olosuhteista, kuten kuluttajien valinnoista. Tämän seurauksena viejät ovat ainakin tietyssä määrin suojattuja kansainväliseltä kilpailulta kotimarkkinoillaan. Tuilla voi olla samanlaisia vaikutuksia kuin polkumyyntihinnoilla. Tuet ovat valtion myöntämää suoraa rahallista tukea, joka hyödyttää tuottajia tai viejiä (esimerkiksi avustukset, vapautus veroista ja tulleista, edulliset lainat markkinakorkoa alhaisemmilla koroilla tai vienninedistämisjärjestelmät, joiden ansiosta viejät voivat myydä yhteisössä alhaisin hinnoin). 1.1.2.2. Merkittävä vahinko ja syy-yhteys Tällaisia epäoikeudenmukaisten kauppakäytäntöjen vastaisia toimenpiteitä ei voida toteuttaa yksinomaan sillä perusteella, että yritykset tuovat tuotteitaan yhteisöön polkumyyntihinnoin tai tuetuin hinnoin. Toimenpiteitä voidaan toteuttaa ainoastaan siinä tapauksessa, että vienti aiheuttaa merkittävää vahinkoa yhteisön tuottajille, jotka eivät pysty kilpailemaan tuojien kanssa tasa-arvoisesti. Tyypillisiä vahingon osoittimia ovat muun muassa polkumyynnillä tapahtuvan tai tuetun tuonnin määrän kasvu tietyn ajanjakson kuluessa tai yhteisön tuotannonalan myyntihintoja alhaisemmat tuontihinnat. Näiden seurauksena yhteisön tuotannonala joutuu vähentämään tuotantomääriä ja alentamaan myyntihintojaan. Lisäksi se menettää markkinaosuuksia, kärsii tappioita tai joutuu irtisanomaan työntekijöitä. Pahimmassa tapauksessa viejät saattavat pyrkiä syrjäyttämään elinkelpoiset yhteisön tuottajat käyttämällä saalistushinnoittelustrategiaa. Vahinkoa koskeva analyysi edellyttää joka tapauksessa, että kaikki asianmukaiset tekijät otetaan huomioon ennen kuin päätetään, onko yhteisön tuotannonalalle aiheutunut merkittävää vahinkoa. Toinen edellytys toimenpiteiden käyttöön ottamiselle on, että polkumyynti tai tuki on aiheuttanut vahingon. Tämä edellytys täyttyy, jos yhteisön tuotannonalan asema huonontuu samaan aikaan kun polkumyynnillä tapahtuva tai tuettu tuonti lisääntyy. On tärkeää huomata, että polkumyynnillä tapahtuva tai tuettu tuonti ei välttämättä ole vahingon ainoa syy. 1.1.2.3. Yhteisön etu Lisäksi on myös osoitettava, että toimenpiteiden soveltaminen ei ole ristiriidassa yhteisön edun kanssa. Tältä osin on otettava huomioon kaikkien sellaisten asianmukaisten taloudellisten toimijoiden edut, joihin tutkimuksen tuloksilla saattaa olla vaikutuksia, eli on toteutettava niin kutsuttu yhteisön edun tarkastelu. Tässä yhteydessä työllisyyden turvaamista yhteisössä tarkastellaan perusteellisesti. 1.1.3. Menettely Tutkimukset toteutetaan perusasetuksissa säädettyjen menettelytapasäännösten mukaisesti. Näillä säännöksillä varmistetaan avoin, oikeudenmukainen ja objektiivinen menettely myöntämällä asianomaisille osapuolille huomattavat menettelyyn liittyvät oikeudet. Tutkimuksen tulokset julkaistaan lisäksi Euroopan yhteisöjen virallisessa lehdessä, ja yhteisön velvollisuutena on perustella tässä julkaisussa päätöksensä. Lisäksi varmistetaan, että jokaisesta tapauksesta päätetään tosiasioiden perusteella, ja komissio päättää tapauksen epäröimättä, jos edellytykset toimenpiteiden käyttöön ottamiseksi eivät täyty. Vaikka jokainen tutkimus on kohteena olevista tuotteista ja maista riippuen erilainen, jokaisessa tapauksessa noudatetaan kuitenkin suurin piirtein samoja menettelytapasääntöjä. Joitakin etuuskohtelusääntöjä sovelletaan ainoastaan Keski- ja Itä-Euroopan maihin ja Turkkiin. Uuteen tapaukseen sovellettavat säännöt ovat lyhyesti esitettynä seuraavat: Menettelyn aloittaminen Tapauksen käsittely alkaa tavallisesti, kun yhteisön tuotannonala tekee asiasta riittävästi perustellun valituksen. Valituksen vastaanottamisen jälkeen komissio arvioi, sisältääkö valitus riittävästi näyttöä tapauksen aloittamiseksi. Tapauksen tutkiminen aloitetaan julkaisemalla aloittamista koskeva ilmoitus Euroopan yhteisöjen virallisessa lehdessä. Tässä ilmoituksessa kaikkia asianomaisia osapuolia, käyttäjiä ja tarvittaessa kuluttajajärjestöjä pyydetään osallistumaan menettelyyn. Yksityiskohtaiset kyselylomakkeet lähetetään viejämaiden ja yhteisön tuottajille, välittäjille (erityisesti maahantuojille) ja muille asianomaisille osapuolille, kuten käyttäjille. Osapuolille myös ilmoitetaan, että ne voivat esittää pyynnön tulla kuulluksi ja tutustua muihin kuin luottamuksellisiin asiakirjoihin asiansa puolustamiseksi. Tutkimuksista väliaikaisiin toimenpiteisiin Kun kyselylomakkeiden vastaukset on vastaanotettu, komission virkamiehet tekevät tarkastuskäyntejä yhteistyössä toimivien osapuolten toimitiloihin. Näiden tarkastuskäyntien tarkoituksena on varmistaa kyselylomakkeissa annettujen tietojen luotettavuus. Varmennettuja tietoja käytetään polkumyyntimarginaalin, hinnan alittavuusmarginaalin ja vahingon poistavan tason laskemiseksi. Nämä laskelmat edellyttävät usein tuhansien liiketoimien käsittelyä ja tuotantokustannusten monimutkaista analysointia. Näiden laskelmien tulokset ja muut toteamukset kootaan valmisteluasiakirjaan, ja sen perusteella ja kun on kuultu jäsenvaltioita neuvoa-antavassa komiteassa päätetään väliaikaisten toimenpiteiden käyttöönotosta tai menettelyn päättämisestä. Kummassakin tapauksessa päätöksen tekeminen tässä vaiheessa kuuluu komission vastuualueeseen. Tutkimuksista lopullisiin toimenpiteisiin Kun väliaikaisten tullien käyttöönotosta annettu komission asetus on julkaistu Euroopan yhteisöjen virallisessa lehdessä, asiaa koskevat täydelliset tiedot toimitetaan niitä pyytäneille asianomaisille osapuolille, jotta ne voivat todentaa komission laskelmat ja esittää huomautuksensa. Huomautukset voidaan esittää myös kuulemisen yhteydessä. Kaikki ehdotukset ja huomautukset otetaan huomioon komission valmistellessa toista, lopullista valmisteluasiakirjaansa. Lopullisen ilmoituksen ja jäsenvaltioiden kuulemisen jälkeen komissio tekee toisen valmisteluasiakirjan pohjalta neuvostolle ehdotuksen siitä, vahvistetaanko väliaikaiset toimenpiteet ja otetaanko lopulliset toimenpiteet käyttöön. Toinen vaihtoehto on, että komissio hyväksyy viejien tekemät sitoumukset vähimmäishintojen noudattamisesta. Tässä tapauksessa tulleja ei sovelleta sellaisiin yrityksiin, joiden sitoumukset on hyväksytty. Neuvosto päättää komission ehdotuksen hyväksymisestä yksinkertaisella enemmistöllä, toisin sanoen niin, että vähintään kahdeksan jäsenvaltion on puollettava ehdotusta. Asetus, jossa säädetään lopullisten tullien käyttöönotosta ja väliaikaisten tullien kantamisesta, julkaistaan Euroopan yhteisöjen virallisessa lehdessä. Aikataulu Edellä kuvattuun menettelyyn sovelletaan tiukkoja, säädöksissä vahvistettuja määräaikoja. Niiden mukaisesti päätös väliaikaisten tullien käyttöönotosta on tehtävä yhdeksän kuukauden kuluessa menettelyn aloittamisesta. Tutkimuksen kokonaiskesto on 15 kuukautta. Tästä aiheutuu huomattavia aikatauluun liittyviä paineita, jotka johtuvat muun muassa sisäisistä neuvotteluista sekä välttämättömyydestä julkaista asetukset ja päätökset kaikilla yhteisön kielillä samanaikaisesti. Polkumyynti- tai tasoitustoimenpiteet ovat tavallisesti voimassa viisi vuotta, ja ne voivat sisältää tulleja tai viejien kanssa sovittuja sitoumuksia. Toimenpiteet koskevat kokonaisia maita, mutta yksilöllistä kohtelua eli yrityskohtaista tullia voidaan soveltaa sellaisiin viejiin, jotka ovat toimineet yhteistyössä tutkimuksen aikana. Viisivuotiskauden aikana asianomaiset osapuolet voivat tietyin edellytyksin pyytää toimenpiteiden uudelleentarkastelua tai maksettujen polkumyyntitullien palauttamista. Toimenpiteet voidaan myös keskeyttää tietyin edellytyksin tietyksi ajaksi. Polkumyynnin ja tukien vastaisissa säännöksissä määrätään hallinnollisista tarkasteluista ja erotetaan kolme eri tyyppistä tarkastelua: välivaiheen tarkastelu, uuden viejän tarkastelu ja toimenpiteiden päättymistä koskeva tarkastelu. Tarkastelut aloitetaan vain riittävien todisteiden perusteella eivätkä ne tavallisesti ylitä kestoltaan 12 kuukautta. Toimenpiteiden päättymistä koskevan tarkastelun tarkoituksena on päätellä, johtaako toimenpiteiden päättyminen polkumyynnin ja vahingon jatkumiseen tai uusiutumiseen. Viisivuotiskauden aikana komissio voi myös suorittaa välivaiheen tarkastelun. Tässä menettelyssä komissio tutkii, ovatko tukiin/polkumyyntiin ja aiheutuneeseen vahinkoon liittyvät olosuhteet muuttuneet merkittävästi tai saavutetaanko käytössä olevilla toimenpiteillä halutut tulokset vahingon korjaamiseksi. Lopuksi perusasetuksissa säädetään vielä tarkasteluista, joiden avulla voidaan määritellä uusille viejille yksilölliset vientimarginaalit kutakin vientimaata varten. Oikeudellinen tarkastelu Menettelyyn liittyvät osapuolten oikeudet, mukaan lukien kuulemiset ja oikeus tutustua muihin kuin luottamuksellisiin asiakirjoihin, otetaan täysimääräisesti huomioon koko menettelyn ajan, minkä lisäksi on olemassa mahdollisuus tuomioistuimen suorittamaan tarkasteluun oikeuksien moitteettoman noudattamisen varmistamiseksi. Polkumyynti- ja tukitapausten uudelleentarkastelua koskeva toimivalta kuuluu Luxemburgissa toimiville ensimmäisen oikeusasteen tuomioistuimelle ja yhteisöjen tuomioistuimelle. Lisäksi WTO:n jäsenvaltiot voivat turvautua myös WTO:n riitojenratkaisumenettelyyn. 1.1.4. Polkumyyntiä ja tukia käsittelevät yksiköt Polkumyyntiä ja tukia koskevat tutkimukset kuuluvat muiden tehtävien ohella ulkoisesta kauppapolitiikasta vastaavan pääosaston I linjojen C ja E vastuualueeseen. Pääosaston I linja C käsittelee tutkimuksissa polkumyyntiä ja linja E puolestaan vahinkokysymyksiä ja yhteisön etua. Lisäksi linja E:n yksikkö 3 vastaa tukia koskevista tutkimuksista ja kauppapoliittisia esteitä koskevan asetuksen täytäntöönpanosta. 1.2. Muutokset perusasetukseen Polkumyyntiä ja tukia koskeviin perusasetuksiin ei tehty muutoksia vuoden 1999 aikana. Joitakin päätöksen N:o 2277/96/EHTY sisältämiä säännöksiä oli kuitenkin yhdenmukaistettava asetuksen (EY) N:o 384/96 säännösten kanssa EY:n ja EHTY:n perustamissopimuksissa määrättyjen polkumyyntisääntöjen yhdenmukaisen soveltamisen varmistamiseksi. Tätä varten komissio teki edellä mainittuun päätökseen kaksi muutosta päätöksellä N:o 1000/99/EHTY [4]. [4] Komission päätös 1000/1999/EHTY, tehty 11 päivänä toukokuuta 1999, polkumyynnillä muista kuin EHTY:n jäsenvaltioista tapahtuvalta tuonnilta suojautumisesta tehdyn päätöksen N:o 2277/96/EHTY muuttamisesta EHTY (EYVL L 122, 12.5.1999). Ensinnäkin uusi päätös laajentaa asetuksella (EY) N:o 905/98 [5] polkumyynnin perusasetukseen tehdyt uudistukset koskemaan myös EHTY:n alaisia tuotteita. Tämä uudistus mahdollistaa markkinatalousolosuhteissa toimivan yrityksen aseman myöntämisen yksittäisille kiinalaisille ja venäläisille yrityksille (Ks. 17. kertomus vuodelta 1998, lopullinen). Päätöksessä N:o 1000/99/EHTY säädetyt ehdot tällaisen aseman myöntämiselle ovat täsmälleen samat kuin asetuksessa (EY) N:o 905/98. [5] Neuvoston asetus (EY) N:o 905/98, annettu 27 päivänä huhtikuuta 1998, polkumyynnillä muista kuin EY:n jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 384/96 muuttamisesta (EYVL L 128, 30.4.1998). Toiseksi päätöksen N:o 1000/99/EHTY 1 artiklan 2 kohta saattaa päätöksen N:o 2277/96/EHTY yhdenmukaiseksi asetuksen (EY) N:o 384/96 kanssa, sellaisena kuin se on muutettuna asetuksella (EY) N:o 2331/96. Tarkemmin sanottuna päätöksen N:o 1000/99/EHTY myötä luettelo normaaliarvon ja vientihinnan vertailussa käytettävissä oikaisuissa huomioon otettavista tekijöistä ei enää ole täydellinen, vaan vain suuntaa-antava. 1.3. Neuvoston asetuksen (EY) N:o 905/98 täytäntöönpano; markkinatalousolosuhteissa toimivan yrityksen aseman myöntäminen yksittäisille kiinalaisille ja venäläisille yrityksille 1.3.1. Polkumyynnin perusasetusta muuttava asetus (EY) N:o 905/98 Tämä asetus toi Kiinaa ja Venäjää koskeviin tapauksiin sovellettavaan järjestelmään uuden säännön, joka vaikuttaa lähinnä normaaliarvon määrittämisessä käytettävän menetelmän valintaan. Vanha menetelmä pysyy periaatteessa voimassa (eli normaaliarvo määritetään vertailumaan kustannusten ja hintojen perusteella), mutta Kiinaa ja Venäjää koskevissa tutkimuksissa viejät voivat hakea markkinatalousmaalle kuuluvaa kohtelua, josta ratkaisu tehdään tapauskohtaisesti. Perusasetuksen mukaan yksittäiset yritykset voivat hakea itselleen markkinatalousolosuhteissa toimivan yrityksen asemaa. Tällainen asema myönnetään vain, jos hakija pystyy todistamaan, että (a) hakijayrityksen hintoja, kustannuksia, tuotantopanoksia, myyntiä ja investointeja koskevat päätökset tehdään markkinoihin perustuvien tarjontaa ja kysyntää heijastavien viitteiden perusteella sekä ilman merkittävää valtion puuttumista; (b) yrityksillä on yksi ainoa selkeä kirjanpito, joka on riippumattoman tarkastuksen kohteena kansainvälisten kirjanpitonormien mukaisesti; (c) yritysten tuotantokustannuksiin tai taloudelliseen tilanteeseen ei kohdistu aiemmasta keskusjohtoisesta talousjärjestelmästä peräisin olevia merkittäviä vääristymiä; (d) yrityksiä koskee konkurssi- ja omaisuuslainsäädäntö, joka takaa yritysten toiminnan oikeusvarmuuden ja vakauden, ja (e) valuuttakurssien muuttaminen suoritetaan markkinahintaan. Näitä viittä ehtoa sovelletaan kumulatiivisesti. 1.3.2. Havaintoja uuden säännön soveltamisesta 1. heinäkuuta 1998 lähtien Markkinatalousolosuhteissa toimivan yrityksen asema myönnettiin vain hyvin harvoissa tapauksissa, koska hakijayritykset eivät täyttäneet perusasetuksessa määriteltyjä ehtoja. Ensimmäisten 2 artiklan 7 kohdan nojalla tehtyjen hakemusten perusteella näyttää siltä, että useimmilla hakijayrityksillä ei ollut riittävän selkeää kirjanpitoa tai ylipäätään minkäänlaista kirjanpitoa. Tällaisissa tapauksissa markkinatalousolosuhteissa toimivan yrityksen asemaa ei voitu myöntää missään olosuhteissa, koska 2 artiklan 7 kohdan toinen ehto ei selvästikään täyttynyt. Toinen määräävä tekijä näyttää olleen yrityksen kyky toimia myös kotimaan markkinoilla. Jos valtio oli estänyt yrityksen toiminnan kotimaan markkinoilla, tällaisen rajoituksen katsottiin rikkovan selkeästi 2 artiklan 7 kohdan ensimmäistä ehtoa eli vaatimusta siitä, että esimerkiksi yritysten myyntiä koskevat päätökset tehdään markkinoihin perustuvien tarjontaa ja kysyntää heijastelevien viitteiden perusteella sekä ilman merkittävää valtion puuttumista tässä suhteessa. 1.4. WTO:n riitojenratkaisumenettely polkumyyntiin ja tukiin liittyvissä asioissa 1.4.1. WTO:n riitojenratkaisumenettelyn määrittely Uruguayn kierroksen lopputulosten mukaisesti WTO-järjestelmään sisältyy nykyään erityinen menettely WTO:n jäsenvaltioiden välisten, tiettyjen WTO-sopimusten soveltamista koskevien riitojen ratkaisemiseen. Tämä oli tärkeä kehitysaskel kansainvälisessä kauppaoikeudessa. Menettely jakautuu kahteen vaiheeseen. Ensimmäinen vaihe tapahtuu jäsenvaltiotasolla ja koostuu kahdenvälisistä neuvotteluista. Mikäli neuvottelut eivät johda tulokseen, voidaan aloittaa toinen vaihe kääntymällä erityisen ratkaisuelimen, paneelin, puoleen. Paneeli laatii asiasta raporttinsa, josta voi valittaa erityiseen valituselimeen. Sekä paneelin raportti että valituselimen päätös hyväksytään riitojenratkaisuelimessä (Dispute Settlement Body, DSB), elleivät kaikki sen jäsenet päätä raportin hylkäämisestä yksimielisesti [6]. [6] Kutakin valitusta käsittelee kolme riitojenratkaisuelimen asettaman pysyvän seitsenjäsenisen valituselimen jäsentä. Riitojenratkaisuelimen on joko hyväksyttävä tai hylättävä valitusta koskeva raportti 30 päivän kuluessa, ja hylkäämisen on tapahduttava yksimielisesti. Marrakechin sopimuksessa määritellään ne WTO-sopimukset, joiden perusteella riitojenratkaisumenettely voidaan aloittaa. Riitojenratkaisumenettely soveltuu nimenomaan polkumyyntisopimuksiin sekä tukia ja tasoitustulleja koskevaan sopimukseen. 1.4.2. EU:n polkumyynnin ja tukien vastaisia toimia koskevat paneelikäsittelyt Polkumyyntiin ja tukiin liittyviä neuvotteluja on käynnissä useita. Niistä viisi on aloitettu EU:n tekemän valituksen perusteella. EU:n polkumyynnin ja tukien vastaista lainsäädäntöä vastaan on vireillä kaksi tapausta. Lisäksi vuonna 1999 annettiin kaksi polkumyyntiin ja tukiin liittyvää paneeliraporttia ja yksi väliraportti. Kaikissa näissä tapauksissa paneelin toteamukset ovat merkityksellisiä myös EU:n polkumyynnin ja tukien vastaisen politiikan kannalta ja tukevat yhteisön tulkintaa WTO:n säännöistä. (i) Tapaus, jossa EU on valituksen tekijänä: WTO:n paneeli, joka käsittelee tasoitustullien määräämistä tietyille Yhdistyneestä kuningaskunnasta peräisin oleville kuumavalssatusta lyijystä ja vismuttihiiliteräksestä valmistetuille tuotteille. WTO:n paneeli antoi tapauksesta väliraporttinsa 6. lokakuuta 1999. Paneeli hyväksyi tärkeimmät yhteisön esittämät perustelut ja päätti, että määräämällä tasoitustullin UES:n ja British Steel plc:n (British Steel Corporationin yksityistetty jatkaja) valmistamien lyijytettyjen tankojen tuonnille Yhdistyneestä kuningaskunnasta Yhdysvallat on rikkonut tukia ja tasoitustulleja koskevan sopimuksen 10 artiklaa. Ja mikä tärkeintä, paneeli vahvisti, että laajamittainen omaisuuden myynti täyteen markkinahintaan (tapahtuupa se sitten yksityistämisen yhteydessä tai yksityisten osapuolten välisenä kauppana) kumoaa aiemmista tuista saadun hyödyn ja sulkee pois tasoitustullien asettamisen mahdollisuuden. Tämä oli merkittävä voitto yhteisölle, sillä paneelin ratkaisu velvoittaa Yhdysvallat muuttamaan tasoitustullikäytäntöään tällä alalla ja asettaa samalla kyseenalaiseksi Yhdysvaltain useilta muiltakin EU:n jäsenvaltioilta edelleen perimät tasoitustullit etenkin terästuotteiden osalta. (ii) Muut polkumyyntiä koskevat paneelikäsittelyt: WTO:n paneeli, joka käsittelee Yhdysvaltain asettamia polkumyyntitulleja Koreasta tuotaville puolijohteille (DRAM). Riitojenratkaisuelin perusti 29. tammikuuta 1999 paneelin tutkimaan Yhdysvaltain asettamia polkumyyntitulleja Koreasta tuotaville dynaamisen hakumuistin sisältäville puolijohteille (DRAM) [7]. Vaikka Euroopan unioni ei ollut osapuolena tässä tapauksessa, se on kuitenkin kiinnostava EU:n polkumyynnin vastaisen politiikan kannalta, koska se vahvisti EU:n perusasetuksen olevan tietyiltä osin yhdenmukainen WTO:n polkumyyntisopimuksen kanssa. [7] WT/DS99/R. Yhdysvaltain kauppaministeriön päätettyä olla kumoamatta polkumyyntipäätöstään, Korea pyysi asiasta paneelikäsittelyä sillä perusteella, että päätös rikkoi polkumyyntilainsäädännön useita eri säännöksiä. Paneeli arvioi Yhdysvaltain polkumyyntilainsäädännön yhdenmukaisuutta WTO:n polkumyyntisopimuksen ja erityisesti sen 11 artiklan 2 kohdan, 2 artiklan 1 kohdan sekä 6 artiklan 6 kohdan kanssa. Mikä tärkeintä, paneeli tuli siihen tulokseen, että välivaiheen tarkastelussa olisi tutkittava myös polkumyynnin toistumisen vaara, vaikka WTO-sopimuksen 11 artiklan 2 kohdassa ei suoranaisesti mainitakaan polkumyynnin toistumisen todennäköisyyden tutkimista, niin kuin esimerkiksi aiheutuneen vahingon tutkiminen mainitaan. Näin ollen paneeli vahvistaa oikeaksi yhteisön noudattaman käytännön välivaiheen tarkasteluissa. (iii) Kolmansien maiden EU:ta vastaan aloittamat paneelikäsittelyt: - Intian EU:ta vastaan tekemä valitus, joka koskee Intiasta peräisin oleviin valkaisemattomiin puuvillakankaisiin sovellettavia polkumyynnin vastaisia menettelyjä. Intia väittää, että viejien aseman määrittely, menettelyn aloittaminen, otoksen valinta sekä polkumyynnin ja vahingon määrittely ovat ristiriidassa EU:n WTO-velvoitteiden kanssa. (neuvottelut vireillä) - Intian EU:ta vastaan tekemä valitus, joka koskee puuvillatyyppisten vuodevaatteiden tuontiin Intiasta sovellettavia polkumyyntitulleja. Intia väittää, että viejien aseman määrittely, menettelyn aloittaminen, polkumyynnin ja vahingon määrittely sekä EU:n viranomaisten tutkimustulosten perustelut ovat ristiriidassa EU:n WTO-velvoitteiden kanssa. (paneelin työskentely käynnissä) 2. Yleiskatsaus voimassa oleviin toimenpiteisiin Vuoden 1999 lopussa yhteisössä oli voimassa 156 toimenpidettä [8], jotka koskivat 63:a tuotetta ja 35:tä maata (ks. liite O). Näistä toimenpiteistä viisi liittyi tukien vastaisiin menettelyihin. Lopullisista toimenpiteistä suuri osa oli tulleja, mutta huomattavassa määrässä tapauksia ja erityisesti KIE-maita koskevissa tapauksissa hyväksyttiin myös muita sitoumuksia. [8] Toimenpiteet on laskettu tuotteittain ja maittain. Kaikista vuoden 1999 lopussa voimassa olevista toimenpiteistä 33 koski Kiinaa ja 11 Venäjää. Muihin kuin markkinatalousmaihin sovellettiin 11 toimenpidettä, joista kaksi koski Valko-Venäjää, kaksi Kazakstania ja seitsemän Ukrainaa. Toimenpiteistä 18 (eli 11,54 prosenttia) koski yhtä tai useampaa kymmenestä Keski- ja Itä-Euroopan (KIE) maasta [9]. [9] Nämä maat ovat: Romania, Bulgaria, Slovakia, Tsekki, Slovenia, Unkari, Puola, Latvia, Liettua ja Viro. Jotta polkumyynnin vastaisten toimenpiteiden vaikutuksista saisi todenmukaisemman käsityksen, on tarkasteltava kyseisillä tuotteilla käydyn kaupan määrää, joka vaihtelee huomattavasti tuotteen alan mukaan. Kaupan määrät ovat usein suurimmat silloin, kun kysymyksessä ovat arvokkaat korkean teknologian tuotteet, kuten elektroniikkatuotteet. On kuitenkin huomattava, että vuonna 1999 polkumyynnin tai tukien vastaiset toimenpiteet koskivat vain 0,4 prosenttia [10] yhteisön tuonnin kokonaismäärästä. [10] Lähde: Comext. TAULUKKO 1 Polkumyynnin ja tukien vastaiset tutkimukset ajanjaksolla 1. tammikuuta 1995 - 31. joulukuuta 1999 [11] [11] Useampaa kuin yhtä maata koskevan tapauksen aloittaminen lasketaan kunkin asianomaisen maan osalta erillisinä tutkimuksina/menettelyinä. >TAULUKON PAIKKA> 3. Polkumyynnin ja tukien vastaisten tutkimusten aloittaminen 3.1. Johdanto Silmiinpistävin piirre vuodessa 1999 oli uusien tutkimusten suuri määrä edelliseen vuoteen verrattuna; Vuonna 1998 komissio aloitti 29 uutta tutkimusta, kun taas vuonna 1999 uusien tutkimusten määrä nousi 86:een. Vuosien 1995 ja 1999 välisenä ajanjaksona uusien tutkimusten määrä on kuitenkin pysynyt varsin vakaana, ja vuosina 1997 -1998 se jopa laski 45:stä 29:ään uuteen tutkimukseen (ks. taulukko 1). Lisäys näkyy erityisen selvästi muutamilla aloilla: kemianteollisuus ja sen liitännäistuotteet (vuonna 1998 ei uusia tapauksia, vuonna 1999 uusia tapauksia 28), rauta ja teräs (vuonna 1998 14 uutta tapausta, vuonna 1999 vastaavasti 21) ja elektroniikka (vuonna 1998 ei uusia tapauksia ja vuonna 1999 uusia tapauksia 10). Maantieteellisesti uudet tapaukset ovat lisääntyneet selvästi eniten Aasian maissa, kun taas Keski- ja Itä-Euroopan maissa ja IVY-maissa lisäys on ollut pienempää. Lisäksi on syytä korostaa, että tukien vastaisten tapausten osuus kaikista tutkimuksista kasvoi merkittävästi, niin että vuonna 1999 ne muodostivat 23 prosenttia kaikista uusista tutkimuksista, kun vuonna 1996 niiden osuus oli vain neljä prosenttia. Aasian talouskriisin ja uusien tutkimusten tulvan välillä näyttäisi olevan tietty yhteys. Kriisi alkoi huhtikuussa 1997 ja vaikutti välittömästi Hong Kongiin, Indonesiaan, Japaniin, Malesiaan, Taiwaniin, Thaimaahan ja Etelä-Koreaan. Kriisin selvin piirre oli kotimaisen kysynnän romahtaminen Kaakkois-Aasiassa, erityisesti teräsalalla. Alueen kotimainen kulutus lamaantui ja maista tuli riippuvaisempia kuin koskaan aikaisemmin viennin elvyttävästä vaikutuksesta. Seurauksena oli se, että vientimarkkinoille alkoi tulvia tuotteita alle oman hinnan tai tuettuun hintaan. Väitetään, että Kaakkois-Aasian maiden hallitukset tukivat teräksen tuotantolaitosten ylläpitoa, vaikka alalla oli ylikapasiteettia. Tätä väitettä tukee myös uusien tukien vastaisten tutkimusten äkillinen lisääntyminen vuosien 1997 ja 1999 välillä neljästä kahteenkymmeneen, joista 19 koski Kaakkois-Aasiaa. Viimekädessä Kaakkois-Aasian kotimaisen kysynnän lasku vaikutti myös niiden maiden kanssa käytävään kauppaan, jotka olivat perinteisesti harjoittaneet vientiä tälle alueelle. Näiden maiden oli pakko suunnata vientinsä muille vapaille markkinoille, pääasiassa Yhdysvaltoihin ja Euroopan unioniin. Tässä yhteydessä viitataan EU:n Kiinan kansantasavaltaa ja Taiwania vastaan aloittamien uusien tutkimusten määrän kasvuun. On syytä huomata, että Euroopan unionin aloittamien uusien tutkimusten määrän kasvu vuonna 1999 noudatteli samaa kehityssuuntaa kuin muiden tärkeimpien polkumyynnin ja tukien vastaisia toimia käyttävien maiden. Esimerkiksi Yhdysvallat aloitti vuonna 1999 enemmän uusia tutkimuksia kuin vuonna 1998. Lisäystä vuosien 1998 ja 1999 välillä tapahtui 46:sta (36 polkumyyntiin ja 10 tukiin liittyvää tutkimusta) 56 tutkimukseen (46 polkumyyntiin ja 10 tukiin liittyvää tutkimusta). Näyttäisi kuitenkin siltä, että tässä uusien tapausten määrän kasvussa ei olisi kysymys kehityssuunnan muutoksesta, vaan se on pikemminkin seurausta hyvin erikoislaatuisista olosuhteista, jotka tuskin toistuvat. Maailmanlaajuisesti uusien maiden ottaessa käyttöön yhä enemmän polkumyynnin ja tukien vastaisia toimenpiteitä EU:n politiikka säilyy ennallaan eikä siinä suosita polkumyynnin ja tukien vastaisten säännösten käytön laajentamista. Lopuksi on syytä muistuttaa, että yhteisön polkumyynnin ja tukien vastainen lainsäädäntö sisältää tiukkoja vaatimuksia valitusten jättämisen ja tutkimusten aloittamisen ja varsinkin polkumyynnin ja sen aiheuttaman vahingon olemassaoloon liittyvien todisteiden suhteen. Yhteenveto vuonna 1999 aloitetuista uusista tutkimuksista esitetään liitteessä A, ja seuraavassa esitetään lyhyt selostus kustakin tapauksesta. 3.2. Tapaukset 3.2.1. Raudasta tai seostamattomasta teräksestä valmistetut kylmävalssatut levyvalmisteet Bulgariasta, Intiasta, Iranista, Etelä-Afrikasta, Jugoslavian liittotasavallasta ja Taiwanista Ilmoitus polkumyynnin vastaisen menettelyn aloittamisesta julkaistiin 7. tammikuuta 1999. Menettely aloitettiin sen jälkeen, kun Euroopan rauta- ja terästeollisuuden liitto (Eurofer) oli tehnyt asiasta valituksen yhteisön tuotannonalan puolesta. Valitusta tuki yli 89 prosenttia yhteisön tuotannonalasta. Intian, Iranin, Etelä-Afrikan ja Taiwanin osalta polkumyyntiä koskeva väite perustuu kotimarkkinoiden hintojen perusteella määritetyn normaaliarvon ja asianomaisen tuotteen yhteisöön tapahtuvan viennin hintojen väliseen vertailuun. Bulgarian ja Jugoslavian liittotasavallan osalta polkumyyntiä koskeva väite perustuu laskennallisen normaaliarvon ja asianomaisen tuotteen yhteisöön tapahtuvan viennin hintojen väliseen vertailuun. Tämän perusteella määritetyt polkumyyntimarginaalit ovat huomattavat kaikkien asianomaisten viejämaiden osalta. Valituksen tekijä väittää ja on esittänyt näytön siitä, että asianomaisen tuotteen tuonti Bulgariasta, Intiasta, Iranista, Etelä-Afrikasta, Jugoslavian liittotasavallasta ja Taiwanista on kasvanut sekä absoluuttisesti että markkinaosuuden perusteella mitattuna. Lisäksi väitetään, että asianomaisen tuotteen tuontimäärillä ja hinnoilla on ollut muiden seurausten lisäksi kielteinen vaikutus yhteisön tuottajien myymiin määriin ja niiden veloittamiin hintoihin, mikä on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.2. Raudasta ja seostamattomasta teräksestä valmistetut kylmävalssatut tuotteet Intiasta, Taiwanista ja Etelä-Afrikasta (tuettu tuonti) Ilmoitus tukien vastaisen menettelyn aloittamisesta julkaistiin 8. tammikuuta 1999. Menettely aloitettiin valituksen perusteella, jonka Euroopan rauta- ja terästeollisuuden liitto (Eurofer) oli jättänyt toukokuussa 1998 sellaisten yhteisön tuottajien puolesta, joiden tuotanto edustaa pääosaa yhteisön ruostumattomasta teräksestä valmistetun langan tuotannosta. Valitus sisälsi todisteita siitä, että Intian valtio tai osavaltioiden hallitukset olivat myöntäneet Intian kyseisen tuotteen tuottajille ja/tai viejille lukuisia tukia. Väitetyt tuet muodostuivat veroluotoista, yhtiöveroja koskevista vapautuksista, mahdollisuudesta degressiivisiin poistoihin, tuontitulleja koskevista vapautuksista, edullisista lainoista markkinakorkoa alhaisemmilla koroilla, suorista avustuksista sekä suosituimmuuskohtelusta kuljetus- ja käyttömaksuissa. Niiden väitettiin joko olevan riippuvaisia kotimaisten tavaroiden suosimisesta tuontitavaroiden kustannuksella tai muuten kohdistuvan vain tiettyihin yrityksiin, ja olevan näin ollen erityisiä ja tasoitustullien asettamiseen johtavia. Vahingon osalta väitettiin, että kyseisen tuotteen tuonti Intiasta, Etelä-Afrikasta ja Taiwanista oli lisääntynyt sekä absoluuttisesti että markkinaosuudella mitattuna. Lisäksi väitettiin, että tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien myymiin määriin ja veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan toimintaan kokonaisuudessaan ja sen taloudelliseen tilanteeseen. 3.2.3. Keltainen fosfori Kiinan kansantasavallasta Ilmoitus polkumyynnin vastaisen menettelyn aloittamisesta julkaistiin 14. tammikuuta 1999. Menettely aloitettiin sen jälkeen, kun yhteisön ainoa keltaisen fosforin tuottaja, Thermphos International BV oli tehnyt asiasta valituksen. Tämä menettely on ensimmäinen täysimittainen tutkimus, jossa sovelletaan muutetun neuvoston asetuksen (EY) N:o 384/96 2 artiklan 7 kohtaa, jonka mukaan tutkimuksissa on vaadittaessa osoitettava, toimiiko kiinalainen vientiä harjoittava tuottaja markkinatalousolosuhteissa. Valituksen tekijä ehdotti polkumyynnin määrittämistä vertaamalla Yhdysvaltain kotimaan hintojen perusteella määritettyä normaaliarvoa kyseisen tuotteen EU:hun suuntautuvassa viennissä käytettyihin vastaaviin hintoihin. Tällä perusteella laskettu polkumyyntimarginaali on huomattava. Valituksen tekijä väittää ja on esittänyt näytön siitä, että tarkasteltavana olevan tuotteen tuonti Kiinan kansantasavallasta on kasvanut kokonaisuudessaan sekä absoluuttisesti että markkinaosuudella mitattuna. Lisäksi väitetään, että tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien myymiin määriin ja veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan toimintaan kokonaisuudessaan, sen taloudelliseen tilanteeseen ja työllisyystilanteeseen. 3.2.4. Televisiokamerajärjestelmät Yhdysvalloista Ilmoitus polkumyynnin vastaisen menettelyn aloittamisesta julkaistiin 22. tammikuuta 1999. Menettely aloitettiin sen jälkeen, kun Philips BTS Broadcast Television Systems BV, joka edustaa pääosaa yhteisön televisiokamerajärjestelmien tuotannosta, oli tehnyt asiasta valituksen. Polkumyyntiä koskeva väite perustuu Yhdysvaltain osalta laskennallisen normaaliarvon ja tuotteen yhteisöön suuntautuvan viennin hintojen vertailuun. Tällä perusteella laskettu polkumyyntimarginaali on huomattava. Valituksen tekijä väittää ja on esittänyt näytön siitä, että tarkasteltavana olevan tuotteen tuonti Yhdysvalloista on lisääntynyt huomattavasti sekä absoluuttisesti että markkinaosuudella mitattuna. Lisäksi väitetään, että tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien myymiin määriin ja veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan toimintaan kokonaisuudessaan, sen taloudelliseen tilanteeseen ja työllisyystilanteeseen. 3.2.5. Televisiokamerajärjestelmien osat Japanista Ilmoitus polkumyynnin vastaisen menettelyn aloittamisesta julkaistiin 12. helmikuuta 1999. Komissio päätti käynnistää menettelyn ja aloittaa tiettyjen televisiokamerajärjestelmien osien tuontia Japanista koskevat tutkimukset. Kesäkuussa 1998 komissio aloitti tutkimukset Japanista peräisin olevien televisiokamerajärjestelmien moduulien, tarvikkeiden, osarakenteiden ja osien tuonnille asetettujen lopullisten polkumyyntitullien kiertämisestä, jota väitettiin tapahtuneen siirtämällä laitteiden kokoonpano yhteisön alueelle. Tutkimus päättyi ilman toimenpiteitä valituksen peruuttamisen vuoksi. Komission tutkimuksen kuluessa saamat tiedot osoittivat kuitenkin, että polkumyynnistä, aiheutuneesta vahingosta ja syy-yhteydestä on olemassa perusasetuksen 5 artiklan 2 kohdassa tarkoitettuja todisteita. Komissio päätti näissä erityisissä olosuhteissa uuden polkumyynnin vastaisen menettelyn aloittamisesta perusasetuksen 5 artiklan perusteella. 3.2.6. CD-levykotelot Kiinan kansantasavallasta Ilmoitus polkumyynnin vastaisen menettelyn aloittamisesta julkaistiin 5. maaliskuuta 1999. Menettely aloitettiin sen jälkeen, kun European Plastics Converters (EuPC) oli tehnyt asiasta valituksen yhteisön tuotannonalan puolesta. Valitusta tuki yhteensä kahdeksan yritystä. Valitukseen sisältyvät todisteet merkittävästä polkumyynnistä perustuivat kolmannen markkinatalousmaan (Thaimaa) hintojen perusteella määritetyn normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Vahingon osalta esitettiin todisteita siitä, että tuonti Kiinan kansantasavallasta oli lisääntynyt sekä absoluuttisesti että markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan oli vaikuttanut huomattavan kielteisesti yhteisön tuotannonalan kokonaistulokseen ja taloudelliseen tilanteeseen. 3.2.7. Kelalla olevat videonauhat Korean tasavallasta Ilmoitus polkumyynnin vastaisen menettelyn aloittamisesta julkaistiin 11. maaliskuuta 1999. Menettely aloitettiin sen jälkeen, kun videokelojen valmistajien yhdistys (VIPAM) oli tehnyt asiasta valituksen yhteisön tuotannonalan puolesta. Valitusta tukivat tuottajat, jotka edustavat yli 70 prosenttia kelalla olevien videonauhojen kokonaistuotannosta yhteisössä. Polkumyyntiä koskeva väite perustui laskennallisen normaaliarvon ja kyseessä olevan tuotteen yhteisöön suuntautuvassa viennissä käytetyn hinnan vertailuun. Tällä perusteella lasketut polkumyyntimarginaalit olivat huomattavat. Valituksen tekijä esitti väitteitä ja niitä tukevia todisteita siitä, että tuonti Puolasta oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan vaikutti huomattavan kielteisesti yhteisön tuotannonalan taloudelliseen tilanteeseen. 3.2.8. Polyesteristä valmistetut synteettikuidut Australiasta, Indonesiasta ja Thaimaasta Ilmoitus polkumyynnin vastaisen menettelyn aloittamisesta julkaistiin 22. huhtikuuta 1999. Menettely aloitettiin sen jälkeen, kun Kansainvälinen raion- ja synteettikuitukomitea (CIRFS) oli tehnyt asiasta valituksen yhteisön tuotannonalan puolesta. Valitusta tuki yhteensä yhdeksän yritystä. Australiasta, Indonesiasta ja Thaimaasta polkumyynnillä tapahtuvaa tuontia koskeva väite perustuu näiden maiden laskennallisen normaaliarvon ja asianomaisen tuotteen yhteisöön tapahtuvassa viennissä veloitetun hinnan väliseen vertailuun. Valituksessaan Kansainvälinen raion- ja synteettikuitukomitea (CIRFS) esitti myös todisteita siitä, että kyseisen tuotteen tuonti Australiasta, Indonesiasta ja Thaimaasta oli lisääntynyt sekä absoluuttisesti että markkinaosuudella mitattuna. Lisäksi väitettiin, että asianomaisen tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.9. Polyesteristä valmistetut synteettikuidut Australiasta, Indonesiasta, Korean tasavallasta, Taiwanista ja Thaimaasta (tuettu tuonti) Ilmoitus tukien vastaisen menettelyn aloittamisesta julkaistiin 22. huhtikuuta 1999. Menettely aloitettiin sen jälkeen, kun Kansainvälinen raion- ja synteettikuitukomitea (CIRFS) oli tehnyt asiasta valituksen yhteisön tuottajien enemmistön eli yli 85 prosenttia yhteisön kokonaistuotannosta edustavien tuottajien puolesta. Valitus sisälsi riittävän näytön tasoitustullien asettamiseen johtavan ja merkittävää vahinkoa yhteisön tuotannonalalle aiheuttavan tuetun tuonnin olemassaolosta. Ennen menettelyn aloittamista Australian, Indonesian, Etelä-Korean, Taiwanin ja Thaimaan hallitusten kanssa käytiin neuvoston asetuksen (EY) N:o 2026/97 10 artiklan 9 kohdan edellyttämät neuvottelut Brysselissä. 3.2.10. Seostamattomasta teräksestä valmistetut kuumavalssatut tuotteet Intiasta, Kiinan kansantasavallasta ja Romaniasta Ilmoitus polkumyynnin vastaisen menettelyn aloittamisesta julkaistiin 13. toukokuuta 1999. Menettely aloitettiin sen jälkeen, kun Euroopan rauta- ja terästeollisuuden liitto (Eurofer) oli tehnyt asiasta valituksen yhteisön tuotannonalan puolesta. Valitusta tuki yhteensä 77 prosenttia yhteisön tuotannonalasta. Polkumyyntiä koskeva väite perustuu Intian osalta kyseiselle tuotteelle asianomaisen maan kotimaan hintojen perusteella määritetyn normaaliarvon ja tuotteen yhteisöön suuntautuvan viennin hintojen vertailuun. Polkumyyntiä koskeva väite perustuu Romanian osalta laskennallisen normaaliarvon ja tuotteen yhteisöön suuntautuvan viennin hintojen vertailuun. Koska Kiinan kansantasavaltaa koskeva normaaliarvo määritetään perusasetuksen 2 artiklan 7 kohdan a alakohdan mukaisesti, elleivät vientiä harjoittavat tuottajat täytä perusasetuksen 2 artiklan 7 kohdan c alakohdassa vahvistettuja edellytyksiä, valituksen tekijä ehdottaa, että normaaliarvo määritetään kolmannessa markkinatalousmaassa vallitsevien hintojen perusteella. Tämän perusteella määritetyt polkumyyntimarginaalit ovat huomattavat kaikkien asianomaisten viejämaiden osalta. Valituksen tekijä väittää ja on esittänyt todisteita siitä, että tuonti Kiinan kansantasavallasta, Intiasta ja Romaniasta on kasvanut huomattavasti sekä absoluuttisesti että markkinaosuudella mitattuna. Lisäksi väitetään, että asianomaisen tuotteen tuontimäärillä ja hinnoilla on ollut muiden seurausten lisäksi kielteinen vaikutus yhteisön tuottajien myymiin määriin ja niiden veloittamiin hintoihin, mikä on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.11. Ruostumattomasta teräksestä valmistettu valssilanka Turkista Ilmoitus polkumyynnin vastaisen menettelyn aloittamisesta julkaistiin 22. toukokuuta 1999. Menettely aloitettiin sen jälkeen, kun Euroopan rauta- ja terästeollisuuden liitto (Eurofer) oli tehnyt asiasta valituksen yhteisön tuotannonalan puolesta. Valitusta tuki suurin osa yhteisön tuotannonalasta. Polkumyyntiä koskeva väite perustui kotimaan hintojen perusteella määritetyn normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Tällä perusteella laskettu polkumyyntimarginaali on huomattava. Valituksen tekijä on esittänyt näytön siitä, että tarkasteltavana olevan tuotteen tuonti Turkista on lisääntynyt huomattavasti sekä absoluuttisesti että markkinaosuudella mitattuna. Lisäksi väitetään, että tuodun tarkasteltavana olevan tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan kokonaistulokseen ja taloudelliseen tilanteeseen. 3.2.12. Taottavasta valuraudasta valmistetut putkien liitososat Brasiliasta, Kroatiasta, Tsekin tasavallasta, Jugoslavian liittotasavallasta, Japanista, Kiinan kansantasavallasta, Korean tasavallasta ja Thaimaasta Ilmoitus polkumyynnin vastaisen menettelyn aloittamisesta julkaistiin 29. toukokuuta 1999. Menettely aloitettiin sen jälkeen, kun Defence Committee of the Seamless Steel Tube Industry of the European Community oli tehnyt asiasta valituksen yhteisön tuotannonalan puolesta. Valitusta tuki yhteensä kuusi yritystä. Polkumyyntiä koskeva väite perustui Brasilian, Tsekin tasavallan, Japanin, Korean tasavallan ja Thaimaan kotimaan hintojen perusteella määritetyn normaaliarvon ja kyseisen tuotteen EU:hun suuntautuvassa viennissä käytettyjen hintojen vertailuun. Kroatian ja Jugoslavian liittotasavallan osalta polkumyyntiä koskeva väite perustuu laskennallisen normaaliarvon ja asianomaisen tuotteen yhteisöön tapahtuvan viennin hintojen väliseen vertailuun. Kiinan osalta valituksen tekijä ehdotti polkumyynnin määrittämistä vertaamalla Puolan kotimaan hintojen perusteella määritettyä normaaliarvoa kyseisen tuotteen EU:hun suuntautuvassa viennissä käytettyihin vastaaviin hintoihin. Tämän perusteella määritetyt polkumyyntimarginaalit ovat huomattavat kaikkien asianomaisten viejämaiden osalta. Valituksen tekijä väittää ja on esittänyt näytön siitä, että kyseisen tuotteen tuonti Brasiliasta, Kroatiasta, Tsekin tasavallasta, Jugoslavian liittotasavallasta, Japanista, Kiinan kansantasavallasta, Korean tasavallasta ja Thaimaasta oli lisääntynyt sekä absoluuttisesti että markkinaosuudella mitattuna. Lisäksi väitetään, että tarkasteltavana olevan tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan kokonaistulokseen ja taloudelliseen tilanteeseen. 3.2.13. Urea-ammoniumnitraattiliuokset Algeriasta, Valko-Venäjältä, Liettuasta, Venäjältä, Slovakiasta ja Ukrainasta Ilmoitus polkumyynnin vastaisen menettelyn aloittamisesta julkaistiin 26 kesäkuuta 1999. Menettely aloitettiin sen jälkeen, kun European Fertiliser Manufacturers Association oli tehnyt asiasta valituksen yhteisön tuotannonalan puolesta. Valitusta tukivat tuottajat, jotka edustavat suurinta osaa eli yli 99,8 prosenttia urea-ammoniumnitraatin kokonaistuotannosta yhteisössä. Valitukseen sisältyvät todisteet merkittävästä polkumyynnistä perustuivat normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Algerian ja Liettuan osalta käytettiin laskennallista normaaliarvoa ja Slovakian osalta kotimaan hintojen perusteella määritettyä normaaliarvoa. Valko-Venäjän, Ukrainan ja Venäjän osalta normaaliarvo määritettiin valituksen tekijän ehdottaman vertailumaan (Yhdysvallat) kotimaan hintojen perusteella. Vahingon osalta väitettiin, että kyseisen tuotteen tuonti Algeriasta, Valko-Venäjältä, Liettuasta, Venäjältä, Slovakiasta ja Ukrainasta oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että asianomaisen tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.14. Ruostumattomasta teräksestä valmistetut kiinnikkeet Malesiasta, Singaporesta, Filippiineiltä ja Thaimaasta (tuettu tuonti) Ilmoitus tukien vastaisen menettelyn aloittamisesta julkaistiin 26. kesäkuuta 1999. Menettely aloitettiin sen jälkeen, kun European Industrial Fasteners Institute (EIFI) oli tehnyt asiasta valituksen yhteisön tuottajien enemmistön eli yli 67 prosenttia yhteisön kokonaistuotannosta edustavien tuottajien puolesta. Valitus sisälsi riittävän näytön tasoitustullien asettamiseen johtavan ja merkittävää vahinkoa yhteisön tuotannonalalle aiheuttavan tuetun tuonnin olemassaolosta. Ennen menettelyn aloittamista Malesian hallituksen kanssa käytiin neuvoston asetuksen (EY) N:o 2026/97 10 artiklan 9 kohdan edellyttämät neuvottelut Brysselissä. 3.2.15. One Dye Black 1 -tuote (ODB-1) Japanista Ilmoitus polkumyynnin vastaisen menettelyn aloittamisesta julkaistiin 24. heinäkuuta 1999. Menettely aloitettiin sen jälkeen, kun Euroopan kemianteollisuutta edustava European Chemical Industry Council (CEFIC) oli tehnyt asiasta valituksen yhteisön ainoan tuottajan puolesta. Polkumyynnillä tuoduksi väitetty tuote oli tietty väriaine, joka tunnetaan yleisesti nimellä ODB-1 ja kuuluu kemiallisessa luokituksessa kohtaan 29512-49-0. ODB-1:tä käytetään pääasiassa muihin kemikaaleihin yhdistettynä paperin päällystämiseen, jolloin lopputuloksena saadaan itsejäljentävää paperia. Valitukseen sisältyi todisteita merkittävästä polkumyynnistä. Valituksen tekijä esitti todisteita siitä, että kyseisen tuotteen tuonti Japanista oli lisääntynyt merkittävästi sekä absoluuttisesti että markkinaosuudella mitattuna ja että tuodun tuotteen määrillä ja hinnoilla on ollut kielteinen vaikutus yhteisön tuottajien markkinaosuuteen, myyntimääriin ja niiden veloittamiin hintoihin. 3.2.16. One Dye Black 2 -tuote (ODB-2) Japanista Ilmoitus polkumyynnin vastaisen menettelyn aloittamisesta julkaistiin 24. heinäkuuta 1999. Menettely aloitettiin sen jälkeen, kun European Chemical Industry Council (CEFIC) oli tehnyt asiasta valituksen yhteisön ainoan tuottajan puolesta. Polkumyynnillä tuoduksi väitetty tuote on tietty väriaine, joka tunnetaan yleisesti nimellä ODB-2 ja kuuluu kemiallisessa luokituksessa kohtaan 89331-94-2. ODB-2:ta käytetään pääasiassa muihin kemikaaleihin yhdistettynä paperin päällystämiseen. Näin saatua päällystettyä paperia voidaan käyttää lämpöpaperia vaativissa laitteissa. Valitukseen sisältyi todisteita merkittävästä polkumyynnistä. Valituksen tekijä esitti todisteita siitä, että kyseisen tuotteen tuonti Japanista oli lisääntynyt merkittävästi sekä absoluuttisesti että markkinaosuudella mitattuna ja että tuodun tuotteen määrillä ja hinnoilla on ollut kielteinen vaikutus yhteisön tuottajien myyntimääriin ja niiden veloittamiin hintoihin. 3.2.17. Väritelevisioiden katodisädekuvaputket Kiinan kansantasavallasta, Intiasta, Korean tasavallasta, Liettuasta ja Malesiasta Ilmoitus polkumyynnin vastaisen menettelyn aloittamisesta julkaistiin 29. heinäkuuta 1999. Ilmoituksessa määriteltyä tuoteryhmää tarkennettiin vielä 20. lokakuuta 1999 julkaistulla ilmoituksella. Menettely aloitettiin sen jälkeen, kun Taskforce against Unfair Business in Europe (TUBE) oli tehnyt asiasta valituksen kyseisen tuotteen ainoan yhteisötuottajan puolesta. Polkumyyntiä koskeva väite perustui normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Intian ja Malesian osalta normaaliarvo määritettiin kotimaan hintojen perusteella, kun taas Liettuan ja Korean tasavallan osalta käytettiin laskennallisesti määritettyä normaaliarvoa. Kiinan kansantasavallan osalta vertailu perustui valituksen tekijän ehdottaman vertailukelpoisen kolmannen markkinatalousmaan, Intian, kotimaanhintojen perusteella määritettyyn normaaliarvoon. Tällä perusteella lasketut polkumyyntimarginaalit olivat huomattavat. Valituksen tekijä väittää ja on esittänyt näytön siitä, että tuonti kyseisistä maista on lisääntynyt merkittävästi markkinaosuudella mitattuna. Lisäksi väitetään, että asianomaisen tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.18. Hiusharjat Kiinan kansantasavallasta, Hong Kongista, Korean tasavallasta, Taiwanista ja Thaimaasta Ilmoitus polkumyynnin vastaisen menettelyn aloittamisesta julkaistiin 13. elokuuta 1999. Menettely aloitettiin sen jälkeen, kun Fédération Européenne des Industries de la Brosserie et de la Pinceauterie (FEIBP) oli tehnyt asiasta valituksen yhteisön tuotannonalan puolesta. Valitusta tuki yli 70 prosenttia yhteisön tuotannonalasta. Polkumyyntiä koskeva väite perustuu Hongkongin, Taiwanin ja Thaimaan osalta tarkasteltavana olevalle tuotteelle kotimarkkinoiden hintojen perusteella määritetyn normaaliarvon ja tuotteen yhteisöön suuntautuvan viennin hintojen vertailuun. Korean tasavallan osalta polkumyyntiä koskeva väite perustuu laskennallisen normaaliarvon ja tuotteen yhteisöön suuntautuvan viennin hintojen vertailuun. Koska Kiinan kansantasavaltaa koskeva normaaliarvo määritetään perusasetuksen 2 artiklan 7 kohdan a alakohdan säännösten perusteella sellaisten vientiä harjoittavien tuottajien osalta, jotka eivät täytä perusasetuksen 2 artiklan 7 kohdan b ja c alakohdassa tarkoitettuja edellytyksiä, valituksen tekijä on esittänyt, että normaaliarvo määritettäisiin kolmannen markkinatalousmaan eli tässä tapauksessa Argentiinan hinnan perusteella. Polkumyyntiä koskeva väite perustuu tarkasteltavana olevan tuotteen edellä kuvatulla tavalla määritetyn normaaliarvon ja tuotteen yhteisöön suuntautuvan viennin myyntihintojen vertailuun. Tämän perusteella määritetyt polkumyyntimarginaalit ovat huomattavat kaikkien asianomaisten viejämaiden osalta. Valituksen tekijä on esittänyt näyttöä siitä, että tarkasteltavana olevan tuotteen tuonti Kiinan kansantasavallasta, Hongkongista, Korean tasavallasta, Taiwanista ja Thaimaasta on lisääntynyt kokonaisuutena sekä absoluuttisesti että markkinaosuudella mitattuna. Väitetään, että tuodun tarkasteltavana olevan tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan kokonaistulokseen ja taloudelliseen tilanteeseen. 3.2.19. Glysiini Kiinan kansantasavallasta Ilmoitus polkumyynnin vastaisen menettelyn aloittamisesta julkaistiin 24. elokuuta 1999. Menettely aloitettiin sen jälkeen, kun European Chemical Industry Council (Cefic) oli tehnyt asiasta valituksen yhteisön ainoan glysiinin tuottajan puolesta. Koska Kiinan kansantasavalta ei ole markkinatalousmaa, valituksen tekijä on ehdottanut, että normaaliarvo määritetään kolmanneksi markkinatalousmaaksi valitun maan eli tässä tapauksessa Intian laskennallisen arvon perusteella. Polkumyyntiä koskeva väite perustui edellä kuvatulla tavalla määritetyn normaaliarvon ja kyseisen Kiinan kansantasavallasta peräisin olevan tuotteen yhteisöön suuntautuvassa viennissä käytettyjen hintojen vertailuun. Tällä perusteella laskettu polkumyyntimarginaali on huomattava. Kiinan kansantasavallan vientituottajille ilmoitettiin, että normaaliarvo voidaan määrittää Kiinan hintojen ja kustannusten perusteella, mikäli tuottajat pystyvät perustellusti osoittamaan, että niiden tapauksessa kyseisen tuotteen valmistus ja myynti tapahtuu markkinatalousolosuhteissa. Kiinan vientituottajien esittämät kaksi väitettä eivät riittäneet osoittamaan markkinatalousolosuhteiden olemassaoloa. Vahingon osalta väitettiin, että tuonti Kiinan kansantasavallasta oli lisääntynyt merkittävästi sekä absoluuttisesti että markkinaosuudeltaan. Lisäksi väitettiin, että tuotujen tuotteiden määrillä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä oli puolestaan vaikuttanut erittäin kielteisesti yhteisön tuotannonalan tuloksiin. 3.2.20. Styreenibutadieenistyreenistä valmistettu lämpömuovautuva kumi Taiwanista (tuettu tuonti) Ilmoitus tukien vastaisen menettelyn aloittamisesta julkaistiin 26. elokuuta 1999. Menettely aloitettiin sen jälkeen, kun European Chemical Industry Council (CEFIC) oli tehnyt asiasta valituksen tuottajien puolesta, jotka edustavat pääosaa yhteisön styreenibutadieenistyreenistä valmistetun lämpömuovautuvan kumin tuotannosta. Valitus sisälsi todisteita siitä, että Taiwanin valtio oli myöntänyt kyseisen tuotteen tuottajille ja/tai viejille lukuisia tukia. Väitetyt tuet muodostuivat veroluotoista, yhtiöveroja koskevista vapautuksista, mahdollisuudesta degressiivisiin poistoihin, tuontitulleja koskevista vapautuksista sekä edullisista lainoista markkinakorkoa alhaisemmilla koroilla. Niiden väitettiin joko olevan riippuvaisia kotimaisten tavaroiden suosimisesta tuontitavaroiden kustannuksella tai muuten kohdistuvan vain tiettyihin yrityksiin, ja olevan näin ollen erityisiä ja tasoitustullien asettamiseen johtavia. Vahingon osalta väitettiin, että kyseisen tuotteen tuonti Intiasta ja Korean tasavallasta oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan oli vaikuttanut huomattavan kielteisesti yhteisön tuotannonalan kokonaistulokseen ja taloudelliseen tilanteeseen. 3.2.21. Styreenibutadieenistyreenistä valmistettu lämpömuovautuva kumi Taiwanista Ilmoitus polkumyynnin vastaisen menettelyn aloittamisesta julkaistiin 26. elokuuta 1999. Menettely aloitettiin sen jälkeen, kun European Chemical Industry Council (CEFIC) oli tehnyt asiasta valituksen yhteisön tuotannonalan puolesta. Valitusta tukivat kaikki yhteisön styreenibutadieenistyreenistä valmistetun kumin tuottajat. Polkumyyntiä koskeva väite perustui Taiwanin kotimaan hintojen perusteella määritetyn normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Tällä perusteella lasketut polkumyyntimarginaalit olivat huomattavat. Valituksen tekijät väittävät ja ovat esittäneet todisteita siitä, että tuonti Taiwanista on kasvanut huomattavasti sekä absoluuttisesti että markkinaosuuksina mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan vaikutti huomattavan kielteisesti yhteisön tuotannonalan taloudelliseen tilanteeseen. 3.2.22. Elektroniset vaa'at Kiinan kansantasavallasta, Korean tasavallasta ja Taiwanista Ilmoitus polkumyynnin vastaisen menettelyn aloittamisesta julkaistiin 16. syyskuuta 1999. Menettely aloitettiin sen jälkeen, kun 50 prosenttia kyseisten elektronisten vaakojen tuotannosta yhteisössä edustavat tuottajat olivat jättäneet asiasta valituksen. Polkumyyntiä koskeva väite perustuu Korean ja Taiwanin osalta laskennallisen normaaliarvon ja tuotteen yhteisöön suuntautuvan viennin hintojen vertailuun. Kiinan kansantasavallan osalta normaaliarvo määritetään perusasetuksen 2 artiklan 7 kohdan mukaisesti. Niiden viejien osalta, jotka eivät täytä perusasetuksen 2 artiklan 7 kohdan b ja c alakohdissa annettuja ehtoja, valituksen tekijä ehdotti polkumyynnin määrittämistä vertaamalla Indonesian laskennallista normaaliarvoa kyseisen tuotteen yhteisöön suuntautuvassa viennissä käytettyihin vastaaviin hintoihin. Tällä perusteella lasketut polkumyyntimarginaalit olivat huomattavat. Valituksen tekijä väitti ja on esittänyt näytön siitä, että tuonti Kiinan kansantasavallasta, Koreasta ja Taiwanista on lisääntynyt merkittävästi markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan vaikutti huomattavan kielteisesti yhteisön tuotannonalan taloudelliseen tilanteeseen. 3.2.23. Lasikuitufilamentista valmistetut kudotut kankaat Taiwanista (tuettu tuonti) Ilmoitus tukien vastaisen menettelyn aloittamisesta julkaistiin 16. syyskuuta 1999. Menettely aloitettiin sen jälkeen kun Euratex (European Apparel and Textile Organisation) oli jättänyt asiasta valituksen 100 prosenttia yhteisön kokonaistuotannosta edustavien tuottajien puolesta. Valitus sisälsi riittävän näytön tasoitustullien asettamiseen johtavan tuetun tuonnin olemassaolosta, joka aiheuttaa merkittävää vahinkoa yhteisön tuotannonalalle. Ennen menettelyn aloittamista Taiwanin hallitus ilmoitti komissiolle näkemyksensä valituksesta. 3.2.24. Koksi (yli 80 mm) Kiinan kansantasavallasta Ilmoitus polkumyynnin vastaisen menettelyn aloittamisesta julkaistiin 16. syyskuuta 1999. Menettely aloitettiin sen jälkeen, kun EUCOKE-EEIG oli tehnyt asiasta valituksen yhteisön tuotannonalan puolesta. Valitusta tuki yhteensä kuusi yritystä. Valituksen tekijä ehdotti polkumyynnin määrittämistä vertaamalla Yhdysvaltain kotimaan hintojen perusteella määritettyä normaaliarvoa ja kyseisen tuotteen EU:hun suuntautuvassa viennissä käytettyjä vastaavia hintoja. Tällä perusteella laskettu polkumyyntimarginaali on huomattava. Valituksen tekijä väittää ja on esittänyt näytön siitä, että kyseessä olevan tuotteen tuonti Kiinan kansantasavallasta on kasvanut sekä absoluuttisesti että markkinaosuudella mitattuna. Lisäksi väitetään, että tuotujen tuotteiden määrällä ja hinnoilla on muiden seurausten lisäksi ollut kielteinen vaikutus yhteisön tuotannonalan markkinaosuuteen sekä sen myymiin määriin ja sen veloittamien hintojen tasoon, mikä puolestaan on vaikuttanut erittäin kielteisesti yhteisön tuotannonalan kokonaistulokseen ja taloudelliseen tilanteeseen. 3.2.25. Polyesterikatkokuidut Korean tasavallasta Ilmoitus polkumyynnin vastaisen menettelyn aloittamisesta julkaistiin 7. lokakuuta 1999. Menettely aloitettiin sen jälkeen, kun Kansainvälinen raion- ja synteettikuitukomitea (CIRFS) oli tehnyt asiasta valituksen yhteisön tuotannonalan puolesta. Valitusta tuki yhteensä kahdeksan yritystä. Polkumyyntiä koskeva väite perustuu laskennallisen normaaliarvon ja kyseessä olevan tuotteen yhteisöön suuntautuvassa viennissä käytetyn hinnan vertailuun. Valituksessaan Kansainvälinen raion- ja synteettikuitukomitea (CIRFS) esitti myös todisteita siitä, että kyseisen tuotteen tuonti Korean tasavallasta oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tarkasteltavana olevan tuotteen tuonnin määrällä ja hinnoilla on ollut muiden seurausten ohella kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin haitallisesti yhteisön tuotannonalan taloudelliseen tilanteeseen. 3.2.26. Ammoniumnitraatti Liettuasta, Puolasta ja Ukrainasta Ilmoitus polkumyynnin vastaisen menettelyn aloittamisesta julkaistiin 29. lokakuuta 1999. Menettely aloitettiin sen jälkeen, kun European Fertiliser Manufacturers Association oli tehnyt asiasta valituksen yhteisön tuotannonalan puolesta. Valitusta tuki 11 tuottajaa, jotka edustavat 96 prosenttia ammoniumnitraatin kokonaistuotannosta yhteisössä. Valitukseen sisältyvät todisteet merkittävästä polkumyynnistä perustuivat Liettuan osalta laskennallisen normaaliarvon ja Puolan osalta kotimaan hintojen perusteella määritetyn normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Vahingon osalta väitettiin, että tuonti Liettuasta, Puolasta ja Ukrainasta oli lisääntynyt merkittävästi sekä määrällisesti että markkinaosuudella mitattuna. Lisäksi väitettiin, että asianomaisen tuodun tuotteen määrillä ja hinnoilla on muiden seurausten lisäksi ollut kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen. 3.2.27. Polkupyörien haarukat Kiinan kansantasavallasta ja Taiwanista Ilmoitus polkumyynnin vastaisen menettelyn aloittamisesta julkaistiin 5. marraskuuta 1999. Menettely aloitettiin sen jälkeen, kun European Bicycle Manufacturers Association (EBMA) oli tehnyt asiasta valituksen yli 55 prosenttia yhteisön polkupyörien haarukoiden kokonaistuotannosta edustavien tuottajien puolesta. Valitusta tuki yhteensä 47 yritystä. Taiwanin polkumyyntiä koskeva väite perustuu laskennallisen normaaliarvon ja kyseessä olevan tuotteen yhteisöön suuntautuvassa viennissä käytetyn hinnan vertailuun. Kiinan kansantasavallan osalta valituksen tekijä perusti polkumyyntiä koskevan väitteensä kolmannen markkinatalousmaan, Meksikon, normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Tällä perusteella laskettu polkumyyntimarginaali on huomattava. Valituksen tekijä on esittänyt todisteita siitä, että kyseessä olevan tuotteen tuonti Kiinan kansantasavallasta ja Taiwanista on kasvanut sekä absoluuttisesti että markkinaosuudella mitattuna. Väitteiden mukaan kyseessä olevan tuotteen tuontihinnoilla ja -määrillä on muiden seurausten ohella kielteinen vaikutus markkinaosuuteen ja yhteisön tuottajien veloittamaan hintatasoon, millä on puolestaan huomattavia kielteisiä vaikutuksia yhteisön tuottajien rahoitustilanteeseen ja yhteisön tuotannonalan taloudelliseen tilanteeseen ja työllisyystilanteeseen. 3.2.28. Polkupyörän rungot Kiinan kansantasavallasta ja Taiwanista Ilmoitus polkumyynnin vastaisen menettelyn aloittamisesta julkaistiin 5. marraskuuta 1999. Menettely aloitettiin sen jälkeen, kun European Bicycle Manufacturers Association (EBMA) oli tehnyt asiasta valituksen yli 55 prosenttia yhteisön polkupyörän runkojen kokonaistuotannosta edustavien tuottajien puolesta. Valitusta tuki yhteensä 47 yritystä. Taiwanin polkumyyntiä koskeva väite perustuu laskennallisen normaaliarvon ja kyseessä olevan tuotteen yhteisöön suuntautuvassa viennissä käytetyn hinnan vertailuun. Kiinan kansantasavallan osalta valituksen tekijä perusti polkumyyntiä koskevan väitteensä kolmannen markkinatalousmaan, Meksikon, normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Tällä perusteella laskettu polkumyyntimarginaali on huomattava. Valituksen tekijä on esittänyt todisteita siitä, että kyseessä olevan tuotteen tuonti Kiinan kansantasavallasta ja Taiwanista on kasvanut sekä absoluuttisesti että markkinaosuudella mitattuna. Väitteiden mukaan kyseessä olevan tuotteen tuontihinnoilla ja -määrillä on muiden seurausten ohella kielteinen vaikutus markkinaosuuteen ja yhteisön tuottajien veloittamaan hintatasoon, millä on puolestaan huomattavia kielteisiä vaikutuksia yhteisön tuottajien rahoitustilanteeseen ja yhteisön tuotannonalan taloudelliseen tilanteeseen ja työllisyystilanteeseen. 3.2.29. Polkupyörien pyörät Kiinan kansantasavallasta Ilmoitus polkumyynnin vastaisen menettelyn aloittamisesta julkaistiin 5. marraskuuta 1999. Menettely aloitettiin sen jälkeen, kun European Bicycle Manufacturers Association (EBMA) oli tehnyt asiasta valituksen yli 55 prosenttia yhteisön polkupyörien pyörien tuotannosta edustavien tuottajien puolesta. Valitusta tuki yhteensä 47 yritystä. Valituksen tekijä perusti polkumyyntiä koskevan väitteensä kolmannen markkinatalousmaan, Meksikon, normaaliarvon ja kyseisen tuotteen yhteisöön suuntautuvassa viennissä käytettyjen hintojen vertailuun. Tällä perusteella laskettu polkumyyntimarginaali on huomattava. Valituksen tekijä on esittänyt todisteita siitä, että kyseessä olevan tuotteen tuonti Kiinan kansantasavallasta on kasvanut sekä absoluuttisesti että markkinaosuudella mitattuna. Väitteiden mukaan kyseessä olevan tuotteen tuontihinnoilla ja -määrillä on muiden seurausten ohella kielteinen vaikutus markkinaosuuteen ja yhteisön tuottajien veloittamaan hintatasoon, millä on puolestaan huomattavia kielteisiä vaikutuksia yhteisön tuottajien rahoitustilanteeseen ja yhteisön tuotannonalan taloudelliseen ja työllisyystilanteeseen. 3.2.30. Polyeteenitereftalaatti Intiasta, Indonesiasta, Malesiasta, Korean tasavallasta, Taiwanista ja Thaimaasta Ilmoitus polkumyynnin vastaisen menettelyn aloittamisesta julkaistiin 6. marraskuuta 1999. Menettely aloitettiin sen jälkeen, kun Polyethylene Terephthalate (PET) Committee of the Association of Plastic Manufacturers in Europe (A.P.M.E.) oli tehnyt asiasta valituksen yhteisön tuotannonalan puolesta. Valitusta tuki yhteensä seitsemän yritystä. Kotimaan hintoja koskevien tietojen puuttuessa polkumyyntiä koskeva väite perustuu tarkasteltavana olevalle tuotteelle määritetyn laskennallisen normaaliarvon ja tuotteen yhteisöön suuntautuvan viennin hintojen vertailuun. Tällä perusteella kaikille kuudelle viejämaalle lasketut polkumyyntimarginaalit olivat huomattavat. Valituksen tekijä väittää ja on esittänyt näytön siitä, että tuonti Intiasta, Indonesiasta, Malesiasta, Korean tasavallasta, Taiwanista ja Thaimaasta on lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan oli vaikuttanut huomattavan kielteisesti yhteisön tuotannonalan kokonaistulokseen ja taloudelliseen tilanteeseen. 3.2.31. Polyeteenitereftalaatti Intiasta, Indonesiasta, Malesiasta, Korean tasavallasta, Taiwanista ja Thaimaasta (tuettu tuonti) Ilmoitus tukien vastaisen menettelyn aloittamisesta julkaistiin 6. marraskuuta 1999. Menettely aloitettiin sen jälkeen, kun Polyethylene Terephthalate (P.E.T.) Committee of the Association of Plastic Manufacturers in Europe oli tehnyt asiasta valituksen sellaisten tuottajien puolesta, jotka edustavat 85 prosenttia yhteisön polyeteenitereftalaatin tuotannosta. Valitus sisälsi todisteita siitä, että kyseisten maiden vientituottajat olivat saaneet lukuisia tukia (maasta riippuen arviolta noin 10-43 prosenttia tuotteen arvosta), jotka näyttäisivät olevan perusasetuksen 3 artiklassa tarkoitettuja tasoitustullien asettamiseen johtavia tukia. Näihin tukiin kuuluu mm. veroluottoja/verovapautuksia, edullisia lainoja markkinakorkoa alhaisemmilla koroilla, mahdollisuus degressiivisiin poistoihin sekä raaka-aineiden ja koneiden tullivapaa tuonti. Vahingon osalta väitettiin, että kyseisen tuotteen tuonti näistä maista oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tuotujen tuotteiden määrällä ja hinnoilla oli muiden seurausten lisäksi ollut kielteinen vaikutus yhteisön tuottajien myymiin määriin ja niiden veloittamiin hintoihin, mikä puolestaan oli vaikuttanut huomattavan kielteisesti yhteisön tuotannonalan kokonaistulokseen ja taloudelliseen tilanteeseen. Saudi-Arabian osalta komissio katsoi, että maa olisi jätettävä tutkimusten ulkopuolelle, koska sen osuus tuonnin kokonaismäärästä oli vain 3,5 prosenttia. Komissio päätti, että tuontimäärä jäi alle vähimmäistason. 3.2.32. Polyesterikatkokuidut Intiasta Ilmoitus polkumyynnin vastaisen menettelyn aloittamisesta julkaistiin 21. joulukuuta 1999. Menettely aloitettiin sen jälkeen, kun Kansainvälinen raion- ja synteettikuitukomitea (CIRFS) oli tehnyt asiasta valituksen yhteisön tuotannonalan puolesta enemmistön puolesta. Valitusta tuki yhteensä kahdeksan yritystä. Polkumyyntiä koskeva väite perustuu laskennallisen normaaliarvon ja kyseessä olevan tuotteen yhteisöön suuntautuvassa viennissä käytetyn hinnan vertailuun. Valituksessaan Kansainvälinen raion- ja synteettikuitukomitea (CIRFS) esitti myös todisteita siitä, että kyseisen tuotteen tuonti Intiasta oli lisääntynyt merkittävästi sekä absoluuttisesti että markkinaosuudella mitattuna. Lisäksi väitettiin, että tarkasteltavana olevan tuotteen tuonnin määrällä ja hinnoilla on ollut muiden seurausten ohella kielteinen vaikutus yhteisön tuottajien markkinaosuuteen ja niiden veloittamiin hintoihin, mikä puolestaan on vaikuttanut erittäin haitallisesti yhteisön tuotannonalan taloudelliseen tilanteeseen. 4. Väliaikaiset toimenpiteet 4.1. Yleiskatsaus Vuonna 1999 otettiin kymmentä eri maata koskeneessa 17 menettelyssä käyttöön väliaikaisia tulleja. Kuten taulukko 1 osoittaa (katso kohta 2), vastaava luku vuonna 1998 oli 30, ja vuonna 1997 se oli 33. Yhteenveto vuonna 1999 käyttöön otetuista väliaikaisista tulleista on liitteessä D, josta ilmenee, että Intian osalta aloitettiin viisi tutkimusta, mikä oli määrältään eniten. Kertomuksen tässä jaksossa esitetään yhteenveto kustakin tapauksesta. 4.2. Tapaukset 4.2.1. Teräsköydet ja -kaapelit Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista Komissio otti 19. helmikuuta 1999 käyttöön väliaikaisen polkumyyntitullin Etelä-Afrikasta, Intiasta, Kiinan kansantasavallasta, Meksikosta, Puolasta, Ukrainasta ja Unkarista peräisin olevien teräsköysien ja -kaapeleiden tuonnissa ja hyväksyi tiettyjen unkarilaisten ja puolalaisten viejien esittämät sitoumukset. Menettely oli aloitettu toukokuussa 1998 sen jälkeen, kun Liaison Committee of European Union Wire Rope Industries (EWRIS), joka edusti 23:a yhteisön tuottajaa, jotka vastaavat suuresta osasta teräsköysien ja -kaapeleiden kokonaistuotantoa yhteisössä, teki asiasta valituksen. Kyseisistä maista peräisin olevien teräsköysien ja -kaapeleiden kokonaistuonnin arvo tutkimusajanjaksolla (1. tammikuuta 1997-31. maaliskuuta 1998) oli 40 017 miljoonaa ecua. Polkumyynti Tutkimuksessa mukana olleiden markkinatalousmaiden vientiä harjoittavien tuottajien normaaliarvon ja vientihintojen vertailu osoitti polkumyyntiä esiintyneen kaikissa tapauksissa tutkimusajanjaksolla. Määritetyt väliaikaiset polkumyyntimarginaalit vaihtelivat 0,1 prosentista 132 prosenttiin. Koska Kiinan kansantasavalta ja Ukraina eivät kuulu markkinatalousmaihin, komissio määritteli normaaliarvon markkinatalousmaan tuottajilta saatujen tietojen perusteella. Valituksen tekijän ehdottama maa ei ollut sopiva vertailumaa eikä tutkimuksen ulkopuolelle jäävistä muista markkinatalousmaista löytynyt yhteistyökumppania, joten päätettiin tukeutua tutkimusten kohteena olevaan maahan. Intiaa pidettiin sopivimpana vertailumaana, joten normaaliarvo laskettiin yhteistyössä toimineiden intialaisten vientiä harjoittavien tuottajien normaaliarvojen painotetun keskiarvon perusteella. Näin määritetyt väliaikaiset polkumyyntimarginaalit olivat 54,8 prosenttia ja 74,8 prosenttia. Vahinko ja syy-yhteys Eräät viejät esittivät, että yksi yhteisön tuottajista olisi suljettava pois yhteisön tuotannonalan määritelmästä, sillä siihen etuyhteydessä olevat yritykset olivat tuoneet kyseistä tuotetta tutkimusajanjaksolla. Tästä tuontitoiminnasta riippumatta asianomaisen yhteisön tuottajan päätoimeksi vahvistui kyseisen tuotteen tuotanto. Lisäksi asianomainen yhteisön tuottaja ei ollut kohtuuttomasti hyötynyt tuonnista eikä sitä ollut suojattu polkumyynnin vahingollisilta vaikutuksilta. Kyseistä yhteisön tuottajaa ei näin ollen suljettu pois yhteisön tuotannonalan määritelmästä. Yhteisön tuotannonalaan kuuluu suuri määrä tuottajia, ja tästä syystä vahinko tutkittiin yhteisön tuotannonalaan kuuluvien yritysten otoksen perusteella. Yritykset valittiin niiden maantieteellisen sijainnin ja tuotannon suuruuden perusteella. Eräät viejät vastustivat Unkarista ja Meksikosta tulevan tuonnin kumulaatiota. Tutkimuksissa todettiin kuitenkin, että kumulaation ehdot täyttyivät kaikkien kyseisten maiden tuonnin kannalta, lukuun ottamatta Etelä-Koreaa. Näin ollen väite hylättiin. Tutkimuksista ilmeni, että vaikka kulutus oli kasvanut 5 prosenttia, yhteisön tuotannonalan myynti ja kannattavuus oli laskenut, markkinaosuus pienentynyt sekä työllisyys vähentynyt. Komissio totesi, että yhteisön tuotannonala oli kärsinyt merkittävää vahinkoa, joka johtui osaksi kyseisten maiden huomattavasti halvemmista hinnoista ja näistä maista peräisin olevan tuonnin kasvusta. Eräät viejät väittivät, että yhteisön kärsimän vahingon syynä oli kyseisen tuotteen yhteisön oma tuonti. Väite hylättiin siksi, että tämä tuonti vastasi sellaisten tuottajien tavanomaista kauppatapaa, joiden on täydennettävä valmistamiensa tuotteiden valikoimaa pienellä osalla ostettuja tavaroita. Selvä syy-yhteys todettiin polkumyynnillä tapahtuvan tuonnin ja yhteisön tuotannonalan kärsimän merkittävän vahingon välillä eikä muita tekijöitä pidetty syy-yhteyttä poistavina. Yhteisön etu Ilman polkumyynnin vastaisia toimenpiteitä polkumyynnillä tapahtuva tuonti mitä todennäköisimmin jatkuu ja pahentaa edelleen yhteisön tuotannonalan kärsimää vahinkoa. Polkumyynnin vastaisten toimenpiteiden käyttöönotosta johtuvalla kyseisen tuotteen hinnan nousulla arvioitiin olevan vain marginaalinen vaikutus käyttäjiin. Toimenpiteiden käyttöönotolle ei näin ollen ollut pakottavia esteitä. Toimenpiteet ja sitoumukset Meksikolaisia ja eteläafrikkalaisia vientiä